ועדת הכספים, כנסת 25, פרוטוקול מספר 114, 2023-05-02 00:00

משה גפני: אנחנו ממשיכים את הדיון בו התחלנו הבוקר בנושא של הקצאת חשבוניות

משה גפני:  לפני שאנחנו מתחילים את הדיון, אני מבקש לדעת, ג'ק, אתה אמרת שהגעתם לסיכומים איתם בחוץ?     

ג'ק בלנגה: אנחנו הגענו להמון סיכומים

משה גפני: אתה יכול להגיד על מה היו ההסכמות?     

ג'ק בלנגה: מירי, את רוצה להגיד על מה היו ההסכמות?     

משה גפני: אני שואל אותך

ג'ק בלנגה: היו הסכמות על כמה נושאים

ג'ק בלנגה:  שנת 2024 תהיה שנת מעבר, שלא יהיו בה מגבלות

ג'ק בלנגה:  נשאר הנושא של אישור ועדת הכספים ולא פתוח

ג'ק בלנגה:  נושא סכומים, יש עדיין דיון האם זה עולה לסכום איקס או לסכום ואי

משה גפני: אפשר לדעת מה זה האיקס?     

ג'ק בלנגה: אנחנו ביקשנו 25

משה גפני: והם הסכימו?     

ג'ק בלנגה: בהתחלה הם הסכימו

ג'ק בלנגה:  אחר כך קצת נסוגו

ג'ק בלנגה:  כרגע מדברים על 18

משה גפני: בגמרא כתוב תפוס לשון ראשון

משה גפני:  אם בהתחלה הם הסכימו, הסכימו

ג'ק בלנגה: אנחנו מוכנים להתפשר ש-25 יהיה כולל מע"מ ואז זה יוצא מעט פחות

ג'ק בלנגה:  זה מוריד את זה מעט לכיוון שלהם

ג'ק בלנגה:       יש עוד נושאים פתוחים כמו סמכות מנהל רשות המיסים שהם רוצים לצמצם אותה ואנחנו רוצים להרחיב אותה

ג'ק בלנגה:      לגבי מועדים - יש עדיין ויכוח מאוד קשה כמה זמן לוקח מהמועד שהם דחו עד המועד שהם אישרו

ג'ק בלנגה:      מעמד החשבונית בידי מקבל החשבונית - אם היא תמיד תהיה חוקית או שהם עדיין יוכלו לבדוק אותה

ג'ק בלנגה:  עדיין יש לנו ויכוח מאוד מאוד גדול על החשבוניות הידניות

ג'ק בלנגה:  כל הגופים המקצועיים חושבים שרשות המיסים צריכה מאוד להתאמץ ולהתגבר על זה שאולי אפילו שהם ייתנו לנו קובץ של החשבוניות הידניות כי בסופו של דבר חשבוניות ידניות מודפסות בבית דפוס

ג'ק בלנגה:  אם ייתנו לנו קובץ לעוסק עם מספרים משם של חשבוניות מאושרות ואנחנו נדפיס אותן בבית הדפוס, וזאת החשבונית שנעבוד איתה, אז החשבוניות האלה יהיו מאושרות

ג'ק בלנגה:  לא צריך להיכנס למערכת ולא להנפיק אותן

ג'ק בלנגה:  מהשיחות אוף זה רקורד הבנו שהם יכולים להוציא מספרים כאלה לכל עוסק מראש, 200-100 חשבוניות לשנה כדי שהוא יוכל לעבוד איתן ואז הקובץ הזה יסגור את המערכת

ג'ק בלנגה:  זה לא חייב להיות ב-2024, זה יכול להיות ב-2025, אבל יש להם מספיק זמן להתארגן עם זה

ג'ק בלנגה:      אלה הסוגיות המהותיות

ינון אזולאי: תחזור שוב על מה שאמרת לגבי הקובץ עם החשבוניות

דובי אמיתי:  אני מבקש את רשות הדיבור

ינון אזולאי: שיחזור על מה שהוא אמר לגבי הקובץ עם החשבוניות

דובי אמיתי: עם כל הכבוד ללשכת רואי החשבון, יכול להיות שיש להם אינטרסים אחרים

דובי אמיתי:  מי שמייצג את המגזר העסקי, זה אני יחד עם החברים כאן ואנחנו באים ואומרים שלא הגענו לשום הסכמות וההסכמות האלה בוודאי לא מקובלות עלינו

דובי אמיתי:  לנו יש רצון אחד והוא להוריד רגולציה, במקביל כן להילחם בהון השחור כפי שצריך ואפשר לעשות את זה בכלים אחרים והם לא רוצים להקשיב לכלים האחרים

משה גפני: איזה כלים?     

דובי אמיתי: אנחנו יודעים שהיום חלק מהפרוטקשן חודר דרך חברות האבטחה והשמירה כאשר יש איזו לקונה בחוק ודרך שם הם מצליחים לעשות ים של הון

דובי אמיתי:  אני אישית מדבר עם מנהל רשות המיסים להפנות אותו ומפנה אותו ומפעיל את המודיעין של רשות המיסים לדוגמה על עסקאות של קניית קרקעות בכל הארץ, עם מזוודות

דובי אמיתי:  גם מירי יודעת את זה

דובי אמיתי:  להילחם, אני אלחם איתם אבל אני רוצה לעשות קלות עסקים ואני לא מוכן מחר בבוקר שכל העסקים הקטנים והבינוניים, וגם הגדולים, יקבלו עודף רגולציה

דובי אמיתי:  יש מהלך אחד מנצח וזה להעביר את כולנו בפרק זמן של לא יותר משנה לחשבוניות בצורה מקוונת

דובי אמיתי:  כל אחד מאיתנו בעלי העסקים, יהיה לו אזור אישי ברשות המיסים, אחת לחודש הוא ייכנס אליו, יקיש אנטר, ימשוך את כל החשבוניות והוא לא צריך פקידים ולא הנהלת חשבונות אלא הכול עובר ישירות אליהם

דובי אמיתי:  מהרגע שיצאה החשבונית, הכול נשלט, הכול בבקרה והם יכולים דרך זה לפקח על כל המהלך

ירון גינדי: המלחמה בהון השחור, אם היינו מפעילים מהיום במגזרים מסוימים, שגם דובי דיבר עליהם, את היפוך החשבונית, בעצם פתרנו את הבעיה

ירון גינדי:  מה אומר היפוך החשבונית? אני לא משלם לך מע"מ, אתה גם לא מתקזז במע"מ ואז בכלל אין בעיה

ירון גינדי:  כמו שעשו במתכות, כמו שרשות המיסים כבר כתבה חוק של היפוך חשבוניות שבכל מיני ענפים שהם מועדים לפורענות, ברגע ששינו היפוך חשבוניות – העניין הסתיים

ירון גינדי:       מה שדובי דיבר עליו זה מודל שאנחנו מדברים עליו עם רשות המיסים כבר כארבע-חמש שנים

ירון גינדי:  אני מדבר על הדיגיטציה עד הסוף, שאנחנו נוכל להיכנס לרשות המיסים, למשוך מהם את החשבוניות של הציבור, אוטומטית להעביר את זה לתוכנות הנהלת החשבונות ולהקל על העסקים ולהפחית להם עלויות עד הקצה

רועי כהן: אני מצטרף לדברים של דובי ושל ירון

רועי כהן:  אני לא מבין הבנה על מה, הבנה להוסיף רגולציה על ציבור העצמאים והעסקים שנמצא כרגע במציאות לא פשוטה עם ריבית שעולה ועם התמודדות יום יומית? לייצר כאן עכשיו מציאות בה אדם מתחיל לרדוף אחרי הכסף שלו, אחרי התשומות שלו, רק בגלל שבצורה כזאת או אחרת ניהול הספרים שלו, של הצד השני, או אישור ניכוי מס במקור או איזה עיקול שהטילו על החשבון הופך אותו בצורה כזאת או אחרת לחשוד ולמי שהחשבונית שלו לא מאושרת

רועי כהן:  אני לא מבין את הרעיון הזה של בעצם להכניס את כולם

רועי כהן:  כבוד היושב ראש, איך זה שממצב של 200, 500 חברות, כל 400,000 העצמאים בעסקים קטנים שמו עליהם עננה שהם עם חשבוניות פיקטיביות? איך מסכימים בבית הזה לאמירה כזאת? למה אתם נלחמים על הגב של העצמאים והעסקים הקטנים ומביאים עליהם רגולציה ולא נלחמים ב-200 האלה

רועי כהן:  הראיתי לך שהם לא נלחמים במישהו שאפילו הם מביאים כדוגמה

רועי כהן:  במי הם רוצים להילחם? בנו, ב-400,000 העסקים, לגרום לנו עכשיו רגולציה מטורפת כאשר הם לא יודעים להילחם עם מישהו שיש להם את כל הנתונים עליו

רועי כהן:  מה אתם רוצים מאיתנו? אני צריך לקבל תשע ספרות? כן לקבל, כן אישרו לי, לא אישרו לי? אנחנו רוצים קלות עסקים

רועי כהן:      אנחנו במקום מדורג 50 ומשהו בקלות עסקים במדינת ישראל

רועי כהן:  רגולציה כזאת תשים אותנו במקום 200

רועי כהן:  לאנשים כאן לא תהיה ודאות אם העסקה שלהם תקפה או לא תקפה

רועי כהן:  באמת, אני לא יודע איך זה עבר

רועי כהן:  לא עבר אף אחד

רועי כהן:  הם מנצלים את זה שכרגע אותו אגף שנמצא במשרד ראש הממשלה שהיה אמור להילחם בעודף הרגולציה, משותק

רועי כהן:  אם היה מגיע אליו דבר כזה, זאת הייתה התנגדות מספר אחת של ראש הממשלה והצוות שלו כי בעצם באים ושמים על כל המגזר העסקי משוכה כדי להמשיך להתקיים

רועי כהן:  אני לא מבין מאיפה זה הגיע

משה גפני: זה אושר בממשלה

משה גפני:  זה אושר במליאת הכנסת

רועי כהן: בכלל לא ידעו

רועי כהן:  אף אחד לא שם לב לזה

ינון אזולאי: שאלה צדדית

ינון אזולאי:  העלה דובי את הסיפור של השמירה

ינון אזולאי:  אנחנו הרי מכירים את הנושא הזה כשבאים ולוקחים פרוטקשן באמצעות שמירה

ינון אזולאי:  אתם מטפלים בנושא הזה? זה חלק מהמקום הכי גרוע בחברה

ינון אזולאי:  אני מכיר אנשי עסקים שבאו אליהם, זה קרה הרבה בנגב, למשל באזור התעשייה החדש באופקים, באו לאדם ואמרו לו קח אותנו כחברת שמירה

מירי סביון: הם מוציאים חשבוניות

ינון אזולאי: ברור

ינון אזולאי:  מוציאים חשבונית, הוא משלם עם חשבונית אותה אחר כך הוא מגיש אליכם

ינון אזולאי:  בתקופה הראשונה שהוא לא עשה את זה, שרפו לו את המפעל

ינון אזולאי:  מבחינתי זה למשל יותר גרוע מהלבנה של איזו חשבונית ולא משנה מה

ינון אזולאי:  אני מסתכל על זה וזה הכי גרוע

ינון אזולאי:  זה נעשה בצורה הכי חוקית שיש ואתם מודעים לכך אבל שם הם עושים את כל ההון השחור

ינון אזולאי:  אין להם עובדים ואין להם כלום

ינון אזולאי:  הם לא צריכים עובדים

ינון אזולאי:  הם בבית והעסק שלהם עובד

ינון אזולאי:  הדבר הזה מטופל? צריך לעשות חקיקה בעניין הזה?     

משה גפני: תכף מירי תשיב אבל קודם כל תתייחס עורכת הדין וינברגר

משה גפני:  הבטחתי לה קודם שהיא תדבר עכשיו

משה גפני:  בשנים עברו היא הייתה בצד של הממשלה

ינון אזולאי: אתה יודע כמה כאלה נמצאים? בעזרת השם תזכה ותראה שכולם בסוף יהיו בצד השני כי אחרת מאיפה הם יוציאו חשבונית?     

קריאה: ואז הם יצטרכו על מה שהם עשו קודם

ינון אזולאי: תדע לך שאני מאמין באמת שכל האנשים באוצר, ברשות המיסים, כשהם עושים את מה שהם עושים, עם כל הביקורת שיש, הם עושים בגלל האמונה האמיתית שלהם בעניין ולא בגלל משהו אחר

ינון אזולאי:  הם עושים את זה בגלל שהם מאמינים

ינון אזולאי:  זה כמו שאני מאמין במקום שלי

ינון אזולאי:  הרי אני לא בעד ההון השחור אבל אני נלחמתי

ינון אזולאי:  אני בעד העצמאים

ינון אזולאי:  גם הם בעד העצמאים אבל עכשיו בתחום שהם עוסקים בו, זה ההון השחור

ינון אזולאי:  לפעמים במלחמה שלי ובמלחמה שלהם, אנחנו לא שומעים דברים אחרים

ינון אזולאי:  אני יודע את זה

ינון אזולאי:  אני מכיר את זה

ינון אזולאי:  גם אני לפעמים טועה

ינון אזולאי:  אנחנו רק באים בדיאלוג שלנו ולכן גם כשהם יהיו בצד השני, אני לא אתקוף אותם כי אני יודע שהם צריכים להתפרנס

משה גפני: על פי רוב אני לא מתווכח עם ינון אזולאי אבל יש לי מה להגיד

משה גפני:  כמו שיש חברי כנסת יותר טובים ופחות טובים, יש במשרד האוצר יותר טובים ופחות טובים

ינון אזולאי: אנחנו לא חולקים על זה

משה גפני: אם אתה רוצה, אני אסמן לך

מירי סביון: אבל ברשות המיסים יש רק את הטובים ואת הטובים

ינון אזולאי: היא אומרת טובים יותר וטובים פחות

ינון אזולאי:  או טובים יותר וטובים עוד יותר

משה גפני: אבל הם טובים

משה גפני:  להגיד משהו גורף, בסדר

ינון אזולאי: אני נאלץ להסכים איתך

משה גפני: העיקרון שאומר ינון אזולאי בעניין הזה, הוא נכון

משה גפני:  לפעמים אני לא מסתכל אבל פתאום אני שומע איזה קול מוכר שמדבר על איזה חוק והוא תוקף אותו בלהט ואני זוכר שפעם הוא הגן על החוק הזה

משה גפני:  עד שהסתכלתי וראיתי שפעם הוא ישב כאן ואחר כך הוא ישב כאן

ינון אזולאי: אל תשכח שבשנת 2020 עברנו קורונה

ינון אזולאי:  אחד התסמינים של הקורונה הוא שכחה וזה פגע בזיכרון

איריס וינברגר: תודה רבה

איריס וינברגר:  אני מטעם לשכת עורכי הדין

איריס וינברגר:  בעבר, עת העבירו את הדוח המפורט, הייתה האופציה של הוצאת חשבוניות

איריס וינברגר:  האופציה של הוצאת חשבוניות נעצרה אז, נעצר אותו מהלך כי אמרו שקודם כל בואו נמצה את המיטב מהדוח המפורט

איריס וינברגר:  הבעיה בהקצאת חשבוניות היא שבעצם היא מבטלת את עקרון השומה העצמי שהוא עקרון מאוד משמעותי במס

איריס וינברגר:  בעצם יש לנו כאן בעיה של עוסקים

איריס וינברגר:      אני לא רוצה לחזור על כל הנטל הרגולטורי והבעיות הטכנולוגיות

איריס וינברגר:  הפיילוט שנוסה ברשות המיסים היה עם בתי התוכנה הקיימים

איריס וינברגר:  יש הרבה חברות שיש להן בתי תוכנה אין-האוס שצריך לפתור את זה

איריס וינברגר:  אני רוצה להאיר כמה נקודות בחקיקה הזאת שהן משמעותיות מבחינה משפטית

איריס וינברגר:      כשאנחנו מונעים מעוסק את המספר, כשאנחנו לא מקצים חשבונית לעוסק, כשלא נותנים לעוסק את המספר של החשבונית, לא מקצים לו חשבונית, המשמעות היא שאותו עוסק, סיכוי גדול שהוא מפסיק לעבוד בהיבט הזה שהלקוח שהיה לו כנראה לא ירצה להיות לקוח שלו למרות האופציה של היפוך הנטל, כי הוא לא ירצה לעבוד עם מישהו שרשות המיסים חושדת בו

איריס וינברגר:  בעצם הסנקציה כאן היא סנקציה מאוד מאוד חריפה

איריס וינברגר:  זה מצד אחד

איריס וינברגר:  מצד שני נאמר כאן על ידי חברי הכנסת שזה ייתן ודאות לאותו עוסק שמקזז את התשומות

איריס וינברגר:       אני רוצה להתייחס לשני הנושאים האלה

איריס וינברגר:  בהיבט של העוסק שסוגרים לו את העסק הזה, היום החוק מנוסח כך שאם היה למנהל יסוד סביר לחשש

איריס וינברגר:  יסוד סביר זה לא מספיק כדי למנוע ממישהו להוציא חשבונית

איריס וינברגר:  צריך לפחות ודאות קרובה

איריס וינברגר:  צריך לפחות שאולי יהיה פיקוח של ועדת הכספים או שיהיה בתקנות, כמו שיש בעיצומים כספיים וכולי בשים לב איזה קריטריונים הם אלה שגורמים לזה שלא יקצו את החשבונית

איריס וינברגר:  אני חושבת שהנושא הזה של הרף של יסוד סביר, הוא רף מאוד מאוד נמוך

משה גפני: לשכת עורכי הדין נגד הנושא הזה של סבירות

איריס וינברגר: אבל אפשר לעבור לוודאות קרובה

אליהו (אלי) רביבו: אלא אם כן יסוד סביר מוגדר ומבואר

ינון אזולאי: חשבתי שיהיה כאן השתק אבל הוא כבר דיבר

משה גפני: את אומרת שצריכה להיות יותר ודאות כיוון שהסנקציה כאן היא מאוד חריפה

איריס וינברגר: היא מאוד מאוד מאוד חמורה

איריס וינברגר:  מצד שני, מהצד של המנכה, אנחנו חושבים שאם מטילים רגולציה כל כך כבדה ומשמעותית על כלל המשק, לפחות צריך שלעוסקים שמנכים תהיה ודאות שלא יבואו בעוד ארבע שנים מרשות המיסים ויעשו להם ביקורת ויאמרו להם שהם לא מספיק בדקו את החשבונית אפילו שהיה לה מספר ויעשו לה שומת תשומות

איריס וינברגר:  זאת אומרת, כאשר מדובר בקנוניה בין המוציא לבין המנכה, אנחנו מבינים, אז יש אופציה של כפל מס ויש סנקציות פליליות וזה בסדר, אבל היום נעשות שומות ברשות המיסים למי שמקזז מס תשומות על בסיס מבחן אובייקטיבי - לא בדקת את זה, לא בדקת את זה

איריס וינברגר:  אם אנחנו מדברים על המבחן האובייקטיבי, צריך להגדיר שלא ניתן יהיה לעשות שומה לעניין עריכת שומה, חשבונית שהוקצה לה מספר, תיחשב חשבונית שהוצאה כדין כי אחרת מצד אחד אנחנו מטילים את כל הנטל על כל הרגולציה ומצד שני העוסקים שמקזזים, בעצם עדיין אין להם שום ודאות והם לא קיבלו שום דבר

ירון גינדי: גם לא הגנה פלילית

איריס וינברגר: שום הגנה משום דבר

אליהו (אלי) רביבו: בנושא ההגנה הפלילית, אנחנו ניגע בזה

אליהו (אלי) רביבו:  אני התחייבתי בפניך שאנחנו ניתן לזה מענה

אליהו (אלי) רביבו:  לא נשאיר אותך חשוף

איריס וינברגר: לכן צריך שלפחות שומות לא יהיו

איריס וינברגר:  הגנה פלילית, אם יהיו ראיות פליליות, בסדר

איריס וינברגר:  אם יש ראיה פלילית נגד עוסק, בסדר

איריס וינברגר:      הדבר הנוסף בנושא של המועדים

איריס וינברגר:  גם לשכת רואי חשבון דיברה על זה קודם

איריס וינברגר:  הנושא של המועדים צריך להיות מאוד מאוד קצר אבל עם זה שהוא צריך להיות מאוד מאוד קצר, לעוסק עצמו שלא נותנים לו את ההקצאה, צריך לתת לו את האופציה לבחור אם הוא רוצה יותר זמן

איריס וינברגר:  זאת אומרת, אומרים לו תוך שלושה ימים שימוע, אני מבינה שרוצים מהירות אבל אם הוא רוצה שבעה ימים כי הוא רוצה להתייעץ עם עורך דין, כי הוא רק לפני יום קיבל את הנימוקים של רשות המיסים – בהיבט הזה של העוסק, לא של רשות המיסים, צריך לתת את האופציה לעוסק להאריך את המועדים משלושה ימים, תוך חודש להגיש את ההשגה הזאת, שתהיה לו את האופציה לעוד חודש

איריס וינברגר:  זאת אומרת, זה משהו שצריך להתייחס לעוסקים

איריס וינברגר:      הדבר הנוסף הוא מי מוסמך לא להקצות

איריס וינברגר:  נכון להיום, בשונה מסעיפי אכיפה אחרים בחוק מע"מ, כמו סעיף 112(א) וסעיף 113, שהסמכות הייתה רק למנהל רשות המיסים והוא לא יכול היה להאציל אותה, כאן זה פתוח

איריס וינברגר:  כל אדם ברשות המיסים שתהיה לו האצלה מהמנהל יכול להפעיל את הסמכות הזאת

איריס וינברגר:  זה חייב להיות דרג גבוה של ממונה ומעלה, של ממונה יחידה ומעלה ולא שכל מבקר או עובד גבייה שחס וחלילה כוונותיהם טובות, אבל לסגור עסק זה צריך להיות מישהו שהוא בכיר ברשות המיסים

משה גפני: תודה רבה

אביב בן שמחון: לשכת רואי חשבון

אביב בן שמחון:  בהמשך למה שאיריס אמרה, אני רוצה להתייחס לפן היותר טכני של איך המערכת הזאת עובדת כי המערכת הזאת קצת כמו חברת אשראי

אביב בן שמחון:  היא מערכת של ניהול סיכונים, מערכת של בקרות או דגלים אדומים אוטומטית, כל מיני אילוצים שהמערכת הוגדרה לה מראש

אביב בן שמחון:  יכול להיות מצב שהמערכת הזאת תמפה כל מיני אוכלוסיות במשק בצורה שאולי עלולה להיות מפלה

אביב בן שמחון:  אם אני – סתם דוגמה - אדם מדרום הארץ שנמצא באזור מסוים ולא הגשתי דוח מע"מ אחד כי הלכתי למילואים ולא הספקתי להגיש אותו בזמן

אביב בן שמחון:  במקרה כזה אני בן אדם עבריין? המערכת הזאת תדרג אותי בדירוג סיכון יותר גבוה?      

משה גפני: מה זה דרום הארץ?     

אביב בן שמחון: אזור פריפריה מסוים

אביב בן שמחון:  יחשבו שבפריפריה יש אזור ליותר עבריינות

אביב בן שמחון:  יחליטו

אביב בן שמחון:  לא משנה באיזה אזור

אביב בן שמחון:  המערכת הזאת בסוף צריכה לקבל החלטות במקום אדם

אביב בן שמחון:  לא יהיה אדם עם כפתור שיחליט כן או לא

אביב בן שמחון:  תהיה כאן מערכת אילוצים

קריאה: מה שנקרא בינה מלאכותית

אביב בן שמחון: נכון והבינה המלאכותית הזאת, יש לה גם דעות כי היא מוטית

אביב בן שמחון:  מישהו מגדיר לה את האילוצים איך היא מחליטה מי עובר ב-ש

אביב בן שמחון: ג

אביב בן שמחון:  הזה ומי לא

אביב בן שמחון:      מה יקרה אם לדוגמה אדם שהוא עוסק נורמטיבי ויש לו מצוקה כלכלית, היא הגיש את הדוח מע"מ, הוא דיווח את כל החשבוניות אבל הוא לא שילם את המע"מ במועד

אביב בן שמחון:  הוא מגיע לרשות ועושה איזושהי פריסה

אביב בן שמחון:  האם האדם הזה יכול להיות במערכת הזאת נחשב אדם בעייתי יותר והוא יקבל דירוג יותר מסוכן? אני חושב בראייה שלי, כמו שהרשות סומכת על המייצגים להיות הזרוע הארוכה שלהם, הרשות צריכה לשלב אותנו אולי באיזשהו תהליך של קבלת החלטות לקבל הסמ"כים האלה

אביב בן שמחון:  אולי אנחנו יכולים גם לתרום מהידע שלנו וגם להשתתף איתם בדבר הזה ולהגדיר את המערכת בצורה שגם שיבוא אחריהם, ולא רק האנשים הטובים שנמצאים היום ברשות, לא ייווצר מצב שאוכלוסיות מסוימות עלולות להיות מופלות

משה גפני: תודה רבה

משה גפני:  מירי סביון, אני רוצה את תשומת ליבך

משה גפני:  אני רוצה שתתייחסי

משה גפני:  יש לי בעיות במדינת ישראל חוץ מכל מיני בעיות אחרות

משה גפני:  שתי בעיות עליהן אנחנו מדברים כאן היום

משה גפני:  הדבר האחד הוא המלחמה בהון השחור

משה גפני:  המאבק שהוא מאוד חשוב כדי למנוע את מה שקורה מבחינת העניין הזה של אנשים שהם עבריינים ושהם מנצלים כל מיני סיטואציות, כסף שקונים איתו נשק

משה גפני:  בעיות קשות

משה גפני:       יש עוד בעיה במדינת ישראל שגם עליה אנחנו מדברים – עודף רגולציה

משה גפני:  אנחנו רוצים שהמשק יגדל, אנחנו רוצים שאנשים יוכלו לעסוק במקצועות שהם עוסקים בהם ולהרוויח כסף ויש כאן התנגשות בחוק הזה בין שני הנושאים הללו

משה גפני:  אני לא אומר מה יותר קשה ומה יותר בעייתי כי אני גם לא יודע האם התרופה היא בכלל תרופה שפותרת את הבעיה

משה גפני:      אתם עושים חיים קלים בחוק הזה במאבק בהון השחור ובמקרה הזה אתם יכולים לזרוק את התינוק עם המים אבל אתם עושים נזק עצום לכלכלה

משה גפני:  אתם עושים נזק עצום לעסקים

משה גפני:  אני מסתמך על מה שהיה כאן בדיון הקודם כאשר כל הארגונים, כל העוסקים בדברים האלה אומרים שזה יכול להיות נזק גדול

משה גפני:  אם אתם באים עם החוק הזה כמות שהוא, עמדתי היא חד משמעית שהולך להיות נזק לכלכלה ולא פותרים את הבעיה של ההון השחור

משה גפני:  אלה שכל כך יהיו בולטים בעניין הזה, 5,000 שקלים ולא יוכלו לעשות שום דבר, ימצאו פתרונות אחרים

משה גפני:  אם לא מוצאים איזשהו מכנה משותף שהכלכלה לא תיפגע והעוסקים לא ייפגעו וזה יפתור את הבעיה, יכול להיות שאפשר לדבר על זה כי אחרת את רואה מה קורה בדיונים האלה ואלה אנשים מוסמכים

משה גפני:  זה לא מישהו שבא ואומר שיש לו איזה אינטרס

משה גפני:  אלה אנשים מוסמכים, אנשים שמייצגים את העסקים ומייצגים את רואי החשבון ואת עורכי הדין

משה גפני:      אחרי שנאמתי את הנאום הזה, בבקשה, תתייחסי

מירי סביון: אני חייבת להסביר כמה דברים שאמרת

מירי סביון:  אני לגמרי מסכימה עם האמירה שיש כאן חוק שמצד אחד המטרה המרכזית, וזה גם מה ששמנו על השולחן, היא מלחמה בהון השחור ואנחנו יודעים שלעתים כחלק מהתהליך של מלחמה בהון השחור יש לזה מחיר מסוים ובמקרה הזה זה מחיר שמטיל רגולציה מסוימת

מירי סביון:  השאלה היא האם המלחמה והתועלת מההון השחור מצדיקה את מידת הרגולציה ואני חושבת שמה שכדאי אולי להסביר כאן זה עד כמה הנטל הבירוקרטי הוא מאוד מאוד קשה או שאולי מדובר כאן במשהו שהוא אפשרי וסביר כאשר אנחנו מסתכלים על ההתנהלות של העסקים

משה גפני: אני סומך על מה שאת אומרת אבל אני רוצה לשאול אותך אובייקטיבית

משה גפני:  כשאת אומרת שזאת פגיעה מסוימת, לא פגיעה קשה, אבל אומרים כל הארגונים שזאת פגיעה קשה, מה לעשות? מה את מציע ה לי לעשות? את לא עוסק

משה גפני:  את רשות המיסים

משה גפני:  הם העוסקים

מירי סביון: אני אשתדל להציג את הדברים גם אחרי השיחות איתם

מירי סביון:  אני אומרת שוב שגם בשיחות שקיימנו, אני חושבת שעלו דברים שהיה אפשר להתקדם לקראתם גם בשיחות שניהלנו אבל עוד שנייה כי אני רוצה להסביר את ההבדל בין המודל הזה לבין ההצעות שעלו על ידם

מירי סביון:       המודל הזה, ולכן הוא שונה, ואני חושבת שזה נותן מענה מסוים לשאלה מה אתם עושים עם זה ולמה עכשיו אנחנו לא רודפם או כן רודפים אחרי כולם

מירי סביון:  יש הבדל מאוד גדול גם בדיני המס וגם בפשיעה אחרת בין מצב שבו אנחנו מצליחים למנוע פשיעה ולגרום לה לא להתקיים לבין מצב שבו הפשיעה התקיימה, אנחנו יודעים לזהות אותה ואנחנו רודפים אחרי העבריינים

מירי סביון:  היכולת בכל תחום וגם בדיני המס לרדוף אחרי עבריינים, להאשים אותם, לקחת אותם לבית משפט בעבירות פליליות ולהכניס אותם לבית סוהר, היא מוגבלת

מירי סביון:  זה דורש הרבה מאוד משאבים ולכן בהגדרה לא תופסים את כל הפושעים

מירי סביון:  אנחנו משתדלים, אנחנו עושים הרבה פעולות אכיפה, עושים מבצעים, אבל לא מגיעים לכל הפושעים

מירי סביון:  כך זה עובד

מירי סביון:  מערכת אכיפה היא הרבה הרבה יותר יעילה - וכאן אנחנו מדברים על הקופה הציבורית, על הכסף של מדינת ישראל - היא הכי יעילה אם היא מצליחה למנוע את עבירות המס

מירי סביון:  זה כמו בבריאות

מירי סביון:  הרבה יותר טוב לשמור על הבריאות מאשר לעשות ניתוח לב מוצלח

מירי סביון:  גם במיסים

מירי סביון:  אם אנחנו מצליחים מהתחלה למנוע את הקיזוז, את ההוצאה של החשבונית הפיקטיבית, גם אם לא תפסתי את העבריין אבל לא נתתי לו לבצע את העבירה, זה הרבה יותר קל קודם כל לעסקים שלא מסתבכים וגם לרשות המיסים

מירי סביון:  המשאבים בסופו של דבר ברמה המשקית, אם אנחנו מצליחים לייצר מהלך של מניעה, בעלות המשקית הכוללת שלו, הוא הרבה יותר יעיל והרבה פחות יקר למשק מאשר עלויות של אכיפה אחר כך

מירי סביון:  אלה התשובות למה אנחנו לא רודפים אחרי כולם, וזה המהלך, בניגוד לכל הדברים שנעשים עד עכשיו וגם להצעה שיש כאן

מירי סביון:      לגבי עלויות

מירי סביון:  אמרו כאן דברים ואני אחלק את הדברים לשני חלקים

מירי סביון:  קודם כל, החששות שהביעו בפנינו הלשכות המקצועיות בצורה מאוד שקופה והגונה, ביותר מדיון אחד שהתקיים איתם, החשש הראשון שהם שמו על השולחן הוא באמת כולו נמצא על הכתפיים שלנו, בעיקר על הכתפיים של אריה מנהל שע"מ של רשות המיסים

מירי סביון:  האמירה שלהם, הם אומרים שהם לא יודעים אם המערכת פתאום תשתולל, כן תיתן מספר, לא תיתן מספר, תטמטמו אותנו, יהיו ניתוקים – בחלק הזה מהמקום הזה צפו הרבה מאוד קשיים והרבה מאוד התנגדויות

מירי סביון:  חשוב לי להתייחס לנושא הזה ואם צריך גם אריה יתייחס אליו

מירי סביון:      בעניין הזה האחריות היא כולה עלינו

מירי סביון:  זאת אומרת, אנחנו צריכים לייצר מערכת שהיא גם אמינה, גם יציבה וגם נותנת מענה טכנולוגי מאוד מאוד טוב וגם לתת לשוק זמן להיערך כי יש כאן בתי תוכנה, עסקים שצריכים להתחבר וללמוד לעבוד עם המערכת

מירי סביון:  לכן לנושא הזה אנחנו אחראיים לתת את המענה הכי טוב שאפשר ואנחנו מטפלים בזה, וכמו שאמרנו גם בדיון בוועדת הכנסת התחלנו כבר לעבוד על תשתיות לקראת המערכת

מירי סביון:  הבנייה הסופית היא כמובן אחרי שתהיה חקיקה ונדע בדיוק את כל הפרטים ואז המערכת תיבנה עד הקצה העליון

מירי סביון:       לכן בהקשר הזה גם אמרנו שכאשר נפעיל את המהלך, מקובל לחלוטין שאנחנו נעשה תקופה מסוימת של סוג של פיילוט או הרצה בה לא נעצור חשבוניות אלא רק נאפשר לכולם, אנחנו נקצה מספרים, העסקים יקבלו מספרים, גם אם נחשוב שמשהו חשוד – לא נעצור

מירי סביון:  כולם יקבלו את המספרים

משה גפני: את אומרת שזה יתחיל ב-2024

מירי סביון: אנחנו חושבים שבשנת 2024, כשנתחיל את המהלך, בשנה הראשונה כדי לקזז חשבונית יהיה צריך מספר הקצאה אבל רשות המיסים תיתן וכל מי שיבקש, יקבל מספר הקצאה

משה גפני: זה יתחיל ב-2024 וכל שנת 2024 תהיה פיילוט

מירי סביון: כן

קריאה: עדיין יצטרכו מספר

ינון אזולאי: כן

ינון אזולאי:  חייבים את הפיילוט בשביל המספר

ינון אזולאי:  איך הוא יעשה פיילוט בלי מספר?      

קריאה: אתם צריכים להבין שאתם מייצרים תלות מלאה בין העסקים לבין המדינה

משה גפני: רגע

משה גפני:  מה שהם אומרים, מה שהיא אומרת, זה שעד 2024 זה לא קיים

משה גפני:  בשנת 2024 את עוסקת, את צריכה לקבל מספר, הם לא שואלים אותך ולא בודקים אותך ולא אומרים שום דבר לגבי המספר

משה גפני:  את מקבלת את המספר בכל מקרה ובכל צורה, עד 2025

משה גפני:  זאת ההצעה

קריאה: נכון

ינון אזולאי: יש בעיה שהם מעירים לגביה

קריאה: הידני עוד לא פותר כלום

ינון אזולאי: הידני לא פותר כלום

משה גפני: ינון, קודם כל השלד של ההצעה, זה מה שהיא אמרה עכשיו

ינון אזולאי: כן

ינון אזולאי:  אני רק אומר שעדיין יהיה קשה ועדיין לא יפתרו את הבעיה של אנשים שמחכים ואמרנו שבהתחלה ביטוח יהיו נפילות

ינון אזולאי:  הם אומרים שהם בנפילות האלה עדיין לא יחייבו ולא יסמנו

ינון אזולאי:  הבעיה קיימת

משה גפני: בסוף שנת 2024 בעזרת השם אתם צריכים לבוא לכאן ולהגיד בדקנו

משה גפני:  כדי שלא נתבלבל, בסוף השנה כשמסתיים הפיילוט, אתם צריכים לבוא לכאן אחרי שבדקתם וראיתם שהפיילוט הצליח ולא קרו דברים שבגללם אי אפשר לנהל את העניין הזה, המערכת לא טובה או שהיא חלקית מתפקדת כאשר אז ודאי אתם לא ממשיכים את זה עד שזה מסתדר

משה גפני:  אם לדעתכם זה מסתדר, בסוף השנה אתם באים לכאן ואתם מציגים את הנתונים והאדונים הנכבדים יבואו ויגידו הנה, תראו, אבל יש בעיות ואנחנו נצטרך להחליט האם ממשיכים הלאה

משה גפני:  נכון?     

מירי סביון: אני לא בטוחה שהבנתי אותך

מירי סביון:  אני אגיד מה אנחנו עושים

ינון אזולאי: היא אומרת שאם היא הבינה אותך, אתה רוצה שבסוף השנה ועדת הכספים תחליט או לא תחליט

ינון אזולאי:  היא אומרת שעם זה היא לא יכולה שהוועדה תחליט

קריאה: היא לא אמרה שלא

משה גפני: אני מתנצל שאני לא יודע להסביר מספיק טוב

ינון אזולאי: לכן לפעמים אני מפרש אותך

אליהו (אלי) רביבו: אבל זה מסבך

אליהו (אלי) רביבו:  הייתה הצעה בבוקר ואנחנו ממשיכים אותה עכשיו

אליהו (אלי) רביבו:  לא נחזור אחורה

משה גפני: כן

משה גפני:  לא מתחילים את זה עכשיו

מירי סביון: ב-1 בינואר 2024

משה גפני: ב-1 בינואר 2024

אליהו (אלי) רביבו: בהנחה שהמערכת תהיה מוכנה ב-1 בינואר 2024

מירי סביון: אם מערכת לא מוכנה, אי אפשר לעשות את זה

אליהו (אלי) רביבו: זאת אומרת שאם היא תהיה מוכנה באפריל, אנחנו לא נסיים אחרי חמישה חודשים

ג'ק בלנגה: שנה מיום התחלת הפיילוט

אליהו (אלי) רביבו: עדיף להבהיר את זה

ג'ק בלנגה: כן

ג'ק בלנגה:  שנה מיום התחלת הפיילוט ולא מוקדם מינואר 2024

משה גפני: אנחנו מדברים על כך שבתחילת 2024 מתחיל הפיילוט

משה גפני:  הפיילוט הזה נמשך שנה ובשנה הזאת העוסקים לא נדרשים לשום דבר מלבד להוציא את המספר

מירי סביון: כן

משה גפני: בסדר, אבל הם לא נדרשים לכלום

משה גפני:  בסוף 2024, לאחר שהשר ואתם הגעתם למסקנה שהכול בסדר, אם לא בסדר כולו או חלקו, אתם ממשיכים הלאה, קובעים שזה ממשיך עד שתבואו ותגידו שזה בסדר

משה גפני:  כשאתם רואים שזה בסדר לטעמכם, אתם באים לוועדה ואתם אומרים היה פיילוט שנה או שנה וחצי או שנתיים, הכי אי אפשר לדעת מתי תוכלו להגיד שהכול בסדר, אנחנו נקיים את הדיון ונשמע גם את העוסקים

משה גפני:  כל עוד אנחנו לא מאשרים את זה כאן, זה לא נכנס לתוקף

שולמית אלוני: לא מאשרים אבל להבהיר

שולמית אלוני:  יש חובת דיווח

ג'ק בלנגה: רק את פסקה (3) הוא לא מאשר

ג'ק בלנגה:  הוא דוחה את הכניסה שלה לתוקף

שולמית אלוני: מה זה דוחה?      

ירון גינדי: הכול בתוקף

ירון גינדי:  כל עוד אני צריך את מספר החשבונית כדי לקבל את המע"מ שלי כבר מינואר 2024, זה בתוקף

אליהו (אלי) רביבו: זה לא נכון

ירון גינדי: זה נכון אדוני חבר הכנסת

ירון גינדי:  שאל אותם

אליהו (אלי) רביבו: הפיילוט הוא תהליך לא מחייב

קריאה: מחייב

אליהו (אלי) רביבו: אתה מחויב לעבור את התהליך

אליהו (אלי) רביבו:  הוא לא מחייב לצורך השלמת הגשת החשבונית המזכה

קריאה: הוא מחייב אדוני

ינון אזולאי: הוא מחייב אותך לעבור את התהליך

אליהו (אלי) רביבו: זה לא מה שערן אמר

אליהו (אלי) רביבו:  אני מבקש לייעל מעט את ההצעה גם לגבי מה שדובר

אליהו (אלי) רביבו:  אני מציע שגם אנחנו וגם אתם נהיה חלק מהתהליך של הרצת המערכת, שנהיה שותפים לכך ונמדד אותה, נבקר אותה ונציע כדי שזה לא יגיע לכאן ואנחנו נקבל את זה כאבן שאין לה הופכין ואנחנו לא נהיה שותפים לתהליכים ונידרש להחליט על משהו שאנחנו לא בקיאים בו

משה גפני: אנחנו נמנה אותך לפקח על זה כי אני לא מתכוון לעשות את זה

אליהו (אלי) רביבו: אתה תבוא

אליהו (אלי) רביבו:  אני מכיר אותך

ינון אזולאי: אתה יודע מה זה לעבור על 30 מיליון חשבוניות?     

אליהו (אלי) רביבו: אלה לא 30 מיליון

משה גפני: נשמע את היועצת המשפטית

שולמית אלוני: התחלתי לומר שכאשר בונים את המנגנון הזה - כיוון שאנחנו מדברים בחקיקה ראשית - השאלה היא האם הכוונה שרשות המיסים תבוא לכאן עם מנגנון של דיווח או שאנחנו עושים את המנגנון הזה בצורה של הוראת שעה, זאת אומרת שהמנגנון פוקע ואז אם רשות המיסים באה – צריך לחוקק את החוק

משה גפני: אני לא מבין במילים האלה

משה גפני:  לא יודע

משה גפני:  אני רק יודע טכנית

משה גפני:  כל עוד ועדת הכספים לא אישרה את הפיילוט הזה, אין חוק

ינון אזולאי: בדיוק

קריאה: בצו

משה גפני: איך את רוצה להגיד מבחינה משפטית, אני סומך עליך אבל את זה תגידי

אליהו (אלי) רביבו: הכניסה לפעולה לא תלויית אישור השר אלא ועדת הכספים

משה גפני: גם באישור השר כי הם לא יכולים לבוא לכאן בלי זה

אליהו (אלי) רביבו: השר כבר התחיל את התהליך

משה גפני: 	אבל הוא צריך לבדוק

ינון אזולאי: אומרת מירי סביון - - -     

מירי סביון: אני עוד לא אומרת כלום

ינון אזולאי: בדיוק זה מה שאני הולך להגיד

ינון אזולאי:  היא אומרת שאתם מדברים ואומרים ואני עדיין לא אמרתי

ינון אזולאי:  אז אם אפשר לתת לה משהו

ינון אזולאי:  את רואה, לפעמים אני איתך

משה גפני: גברת סביון, כולנו אוזן

מירי סביון: אנחנו באמת הצענו פיילוט

מירי סביון:  עוד לא דיברתי על ההמשך

מירי סביון:  מה שכנראה לא הדגשתי מספיק זה, האמת היא שלא הגעתי לזה, שכמובן אנחנו מדברים על זה שכל המסלול וכל המדרגות שאנחנו מדברים עליהן יהיו חלק מהחקיקה כפי שזה עכשיו

מירי סביון:  זאת אומרת, המתווה שעליו אנחנו מדברים שבשנה הראשונה אנחנו נקצה, בלי שתהיה לנו את הסמכות לא לה קצות מספר, בסכום מסוים ובשנה אחרי זה הסכום ירד קצת ורק נניח עוד שנתיים נגיע לסכום של ה-5,000 – זה מתווה שיהיה קיים בחקיקה מעכשיו ויהיה לפי המדרגות

מירי סביון:  זה יהיה חלק מהחקיקה

מירי סביון:  כך אנחנו חושבים

משה גפני: לא הבנתי

משה גפני:  מה זה ה-5,000?     

שולמית אלוני: היא בעצם אומרת שהם יעשו מדרגות

שולמית אלוני:  נניח שעלינו על סכום שהוא מעל 5,000 - - -         

אליהו (אלי) רביבו: נתחיל ב-10,000

אליהו (אלי) רביבו:  אם זה עובד טוב, הוטמע נכון, נצמצם ל-8 ואז נרד ל-5

משה גפני: למה אמרת רק 5,000?     

מירי סביון: אמרתי שאחרי שנה-שנתיים כשנראה שהכול עובד, נגיע ל-5,000

אליהו (אלי) רביבו: נתחיל ב-10,000

מירי סביון: תהיה שנה של פיילוט ואם צריך, אני שוב אסביר אותו

מירי סביון:  אחרי כן תהיה שנה של סכום שהוא מעל ה-5,000 - - -     

משה גפני: 25,000

מירי סביון: אנחנו חשבנו על סכום יותר נמוך

משה גפני: לא

משה גפני:  אל תחשבו לבד

משה גפני:  תחשבו איתי ביחד

מירי סביון: אנחנו חושבים איתך ביחד

ינון אזולאי: כשהם מתחילים לחשוב איתך, הם מפסיקים לחשוב

מירי סביון: אנחנו נגיע ל-5,000 שקלים אחרי שתהיה ירידה מדורגת

מירי סביון:  אנחנו חשבנו יותר על סכומים של 18,000, 12,000 ולהגיע ל-5,000

מירי סביון:        חשוב לנו, אנחנו כמובן בכל פעם שהוועדה מזמינה את רשות המיסים, לבוא לכאן

משה גפני: תמשיכי הלאה

משה גפני:  נדלג על הסכומים

מירי סביון: אני אומרת שוב שמבחינתנו חשוב ואפילו קריטי שכל המתווה הזה, כל המתווה שאנחנו מדברים עליו יהיה חלק מהחקיקה שעוברת

שולמית אלוני: אין בעיה

שולמית אלוני:  הוא יכול להיות כהוראת שעה

מירי סביון: לא

מירי סביון:  כהוראת קבע

מירי סביון:  כלומר, בעיקרון אנחנו מדברים על חקיקה שמתקיימת

אליהו (אלי) רביבו: הוראת קבע לכשמגיע ל-5,000

מירי סביון: כן אבל שכבר קבוע בחקיקה

אליהו (אלי) רביבו: לא, זה לא יכול להיות

אליהו (אלי) רביבו:  אנחנו יכולים לקבוע יעד ואנחנו מעבירים את זה בהוראת שעה

אליהו (אלי) רביבו:  אנחנו קובעים שכאשר נעבור את השלבים האלה והאלה בהצלחה ובאמת נכבוש את היעד המיוחל, כשנגיע ל-5,000, זה יהיה כבר בהוראת קבע

ינון אזולאי: מה שאתה אומר זה שנקבע את מה שאנחנו רוצים עכשיו ואיך בכלל התוכנית תהיה

ינון אזולאי:  הם אומרים שהם רוצים 18 אלף במדרגות, אנחנו אומרים 25 אלף, לא משנה

ינון אזולאי:  אנחנו רוצים שזה יהיה כך שבסוף שנת 2024, אם אנחנו לא אישרנו או שלא דנו מסיבה כלשהי, זה פוקע

ינון אזולאי:  נגמר הסיפור

ינון אזולאי:  הם אומרים שהם לא מוכנים והם ימשיכו 18,000, 12,000 ו-5,000 וזה לא יהיה כהוראת שעה

משה גפני: ואם ועדת הכספים לא מאשרת?         

אליהו (אלי) רביבו: אם היא לא מאשרת, זה לא נכנס

ינון אזולאי: הם אומרים שאם אנחנו עושים את זה כהוראת שעה, עוד שנה וחצי, בסוף 2024, נבוא והמלחמה שלנו תהיה להאריך את זה לעוד שנה ולא לעשות את זה כהוראת קבע

ינון אזולאי:  הם אומרים, לא, הם רוצים שהוראת הקבע כבר תחול אז ואז אין לי מלחמה איתם, כאילו זה או קבע או כלום וכלום לא יעשו

ינון אזולאי:  אני אומר לך את מה שמירי סביון לא אמרה

ינון אזולאי:  היא אמרה אבל את זה היא לא אמרה

משה גפני: אבל אם ועדת הכספים לא מאשרת, מה יקרה?     

אליהו (אלי) רביבו: נשארים בנקודה בה נעצרנו

ינון אזולאי: אז יש כאן שני דברים

ינון אזולאי:  אם לא דנת בזה לצורך העניין, זה נכנס וממשיך כהוראת קבע בלי להסתכל

אליהו (אלי) רביבו: לא, זה לא נכון

ינון אזולאי: אני אומר לך מה הם רוצים

אליהו (אלי) רביבו: זה לא מה שהם ביקשו

ינון אזולאי: זה מה שהם רוצים

ינון אזולאי:  אנחנו רוצים שזה יהיה כהוראת שעה

ינון אזולאי:  זה ההבדל

ג'ק בלנגה: אדוני, אני מבין שאדוני היושב ראש מבקש שבפסקה (3) המנהל יפעיל את שיקול דעתו לחשבונית אסורה רק אחרי אישור ועדת הכספים של הכנסת ולא לפני ה-1 בינואר 2025

ג'ק בלנגה:  זה מה שאני מבין שאומרת ההצעה

ג'ק בלנגה:  פסקה (3) היא פסקה שנותנת לו לחסום את החשבונית

אליהו (אלי) רביבו: זה לא על כל חשבונית

ג'ק בלנגה: 941

ג'ק בלנגה:  כל חשבונית

אליהו (אלי) רביבו: זה לא על כל חשבונית

ג'ק בלנגה: זה כל החשבוניות שמפורטות בפסקה (3)

אליהו (אלי) רביבו: יש לי איזושהי תחושה שההפסקה עשתה איתנו לא טוב

אליהו (אלי) רביבו:  מרגיש שיש קצת רגרסיה

אליהו (אלי) רביבו:  לא ברוח הדברים האלה סיימנו את הדיון הקודם

ג'ק בלנגה: אנחנו מבינים שאם זה 25,000 בשנה הראשונה

אליהו (אלי) רביבו: חברים, תקשיבו, הם אומרים והם לא מסתירים שהיעד הסופי הוא להגיע ל-5,000

אליהו (אלי) רביבו:  הם מבינים שאם זה ייעצר כי זה לא היה מוצלח, ב-25,000 אין טעם לדבר על 5,000

אליהו (אלי) רביבו:  הם גם מבינים ש-25,000, אם זה מוצלח, ושוב, הם הגיעו לוועדת הכספים, אנחנו נרד לצורך העניין ל-15,000 ו-15,000 עדיין לא אומר 5,000

אליהו (אלי) רביבו:  הם יצטרכו להעלות את המדרגה הזאת

אליהו (אלי) רביבו:  אם נראה שבאמת זה משיג את היעד, נראה שהשד הוא לא כזה נורא, נראה שהמערכות באמת שורדות ואין הקרסה ואתם לא קורסים, נבחן את זה באופן אובייקטיבי

אליהו (אלי) רביבו:  לשם כך אנחנו כאן וזה בסדר שנתקדם

אליהו (אלי) רביבו:  אין בזה פסול

קריאה: זה מה שאמרנו

אליהו (אלי) רביבו: אבל זה לא לכל חשבונית וזה לא מ-DAY 0NE

קריאה: חשבונית מעל סכום מסוים

אליהו (אלי) רביבו: על פי אותה מדרגה שנקבעת

אליהו (אלי) רביבו:  הוא יעמוד למבחן ויצטרך להגיע לכאן למבחן הוועדה

ירון גינדי: כבוד חבר הכנסת רביבו, אנחנו מבינים שכבר בשנת 2024 אני אצטרך את מספר החשבון כדי להזדכות במע"מ

משה גפני: זה לא בסדר שאתם לא מתחשבים בי שאני לא מבין מהר

משה גפני:  אתם מדברים על פסקה (3)

משה גפני:  4א(3), נכון? היה למנהל יסוד סביר להניח

משה גפני:      אני רוצה להגיד לך על מה דיברנו

משה גפני:  לא דיברנו על פסקה (3) ולא על שום פסקה

משה גפני:  אמרנו שיש חוק שהם רוצים להעביר אותו ואם נאשר אותו, הוא ייכנס לתוקף והתהליך יהיה כזה שאם לא יהיה בסוף אישור של ועדת הכספים, אין חוק

משה גפני:  אין

אליהו (אלי) רביבו: אבל עם זה התחלנו בבוקר

אליהו (אלי) רביבו:  כבר סיכמנו את זה

אליהו (אלי) רביבו:  זה משהו שהוא מוסכם

מירי סביון: אבל לא מוסכם על ידינו

אליהו (אלי) רביבו: אם לא מוסכם על ידיכם, אז מ-DAY ONE זה נפל כי הוועדה לא מאשרת את זה כמו שהוא

משה גפני: בשביל הסקרנות, מה כן מקובל עליהם? מה אתם מציעים?     

מירי סביון: אנחנו חושבים שהחקיקה צריכה להיכנס לתוקף

משה גפני: יש חקיקה והחקיקה אומרת שצריך אישור של ועדת הכספים

משה גפני:  בלי זה אין חוק

אליהו (אלי) רביבו: בדיוק

אליהו (אלי) רביבו:  אנחנו לא מתנים את זה בגלל שאנחנו חושבים שאתם יודעים ומסתירים מאיתנו

אליהו (אלי) רביבו:  אנחנו מבינים שזה תהליך רחב מאוד, זה צל"ש או טר"ש

אליהו (אלי) רביבו:  אנחנו יודעים שזה ניסוי וטעייה וגם אתם לא מחזיקים בכל הנתונים כי אנחנו עוד לא יודעים איך זה יעבוד

אליהו (אלי) רביבו:  אנחנו מגיעים בראש פתוח, בואו נתחיל את המערכת

משה גפני: אני רוצה לחדש לך חידוש

משה גפני:  אם את חושבת שמה שאנחנו הצענו זה שהחוק ייכנס לתוקף ואתם תבואו לוועדת הכספים ואתם תגידו שהכול עבד, החשבונית, המחשבים, האנשים, הכול היה בסדר אבל התברר לכם שהחוק הזה מקריס את העסקים

משה גפני:  במקרה כזה אנחנו לא נאשר

אליהו (אלי) רביבו: גם הם לא רוצים את זה

אליהו (אלי) רביבו:  הם לא יאחזו בקרנות המזבח

קריאה: זה לא אם אלא זה מקריס

אליהו (אלי) רביבו: אם חלילה וחס זה יקריס, הרבה כסף יברח להם מהידיים

ינון אזולאי: אני רוצה לחדד כאן משהו

ינון אזולאי:  גם מה שמירי אומרת שייכנס ב-2024 הפיילוט, הווה אומר שמי שאין לו את תשע הספרות האלה, הוא בכל מקרה לא יקבל את החשבונית

ינון אזולאי:  מי שאין לו את תשע הספרות האלה לא יקבל את החשבונית גם בפיילוט

אליהו (אלי) רביבו: לא יקבל את המע"מ

ינון אזולאי: אם הוא לא מקבל את המספר - - -     

מירי סביון: אבל אני חייבת לתת לו מספר

מירי סביון:  אנחנו חייבים לתת לו מספר

ינון אזולאי: בסדר, אבל אם הוא לא מקבל את המספר בגלל הבירוקרטיה, בגלל הרגולציה שאתם עושים?     

אליהו (אלי) רביבו: הוא לא יכול להתקזז במע"מ

אליהו (אלי) רביבו:  זה לא יהיה

אליהו (אלי) רביבו:  חבר'ה, זה כבר לא נקרא פיילוט

אליהו (אלי) רביבו:  גברת סביון, אנחנו יצאנו בבוקר מתוך נקודת הנחה שעניין המספר והשימוש במספר – אתם תתנו מספר לכולם – לא יהיה תנאי

אליהו (אלי) רביבו:  הוא יהיה רשות לשלב הפיילוט כדי שנבחן איך המערכת באמת עובדת

אליהו (אלי) רביבו:  אם אנחנו נראה שמי שבחר, הוא היה מה שנקרא נסיין, וזה באמת עבד נכון, אנחנו נכפיף את זה בכפוף לסיכום כפי שנקבל כאן, אחרי שנעבור את כל השלבים של הבקרה וההצדקה לכך וגם נראה שבאמת קופת המדינה מתעשרת מכך

אליהו (אלי) רביבו:  נכפיף את זה לאותו סכום שאז הוא יהיה רוחבי לכולם

אליהו (אלי) רביבו:  לא נשאל את השע"מ

אליהו (אלי) רביבו:  זאת הגישה שלי

משה גפני: מה העמדה שלכם?     

ג'ק בלנגה: אנחנו מסכימים לדברים במאה אחוזים

ג'ק בלנגה:  אנחנו רוצים תהיה איתנו כאן

אליהו (אלי) רביבו: לא

אליהו (אלי) רביבו:  אני באופן מאוזן

אליהו (אלי) רביבו:  אני מבקש שכאשר אני לא מדבר משהו שהוא נעים לכם לאוזן, עדיין תהיו בקשב

אליהו (אלי) רביבו:  אני אומר לכם מה אני מציע

אליהו (אלי) רביבו:  אני רוצה לפרק את זה יותר כי נראה לי שלא הייתי מספיק ברור

אליהו (אלי) רביבו:  המשמעות של פיילוט הוא ניסיון

אליהו (אלי) רביבו:  אנחנו לא יכולים לאלץ בתהליך הניסיון את המשתמשים להשתמש במה שאת מכניסה לפיילוט

אליהו (אלי) רביבו:  נקבע שבפרק זמן מסוים – אפשר אפילו באופן מדורג גם בתוך הפיילוט – נבנה תחנות שמי שנכנס והוא הפך להיות נסיין, אנחנו נריץ את זה בתוך המערכות ונראה איך זה מגיב

אליהו (אלי) רביבו:  נראה איך הם מגישים, נראה איך אתם באמת מפעילים סננים נכונים ולא מוחמרים מדי, נראה שאלה שמטפלים בהם יודעים להשתלט על זה

אליהו (אלי) רביבו:  כשנסיים את הפיילוט לגבי אותו מקטע ונגיע למסקנה כאן בלב פתוח ובנפש חפצה רק עם שיקולים ענייניים שזה באמת מחזיק, נחייב את כל מי שבאותו מישור

אליהו (אלי) רביבו:  הוא כבר לא יהיה באפשרות בחירה

קריאה: זה לא פיילוט

אליהו (אלי) רביבו: כשמסיימים פיילוט ומבינים שהוא מוצלח, זה כבר לא פיילוט לגבי אותו מקטע

מירי סביון: מה תהיה המוטיבציה שלהם להשתמש בפיילוט אם אין לה משמעות?     

אליהו (אלי) רביבו: אני אתמרץ

אליהו (אלי) רביבו:  לגרום לתמרוץ

אליהו (אלי) רביבו:  בואו נגרום לתמרוץ

אליהו (אלי) רביבו:  נחשוב, לכן אנחנו כאן

משה גפני: זה מתחיל להיות דיאלוג

משה גפני:  מירי, אני רוצה לדעת מה ההצעה שלכם

אליהו (אלי) רביבו: אני העליתי הצעה

אליהו (אלי) רביבו:  היא מקובלת עליכם?     

משה גפני: זאת ההצעה שלנו

משה גפני:  אני רוצה לדעת מה ההצעה שלכם

אליהו (אלי) רביבו: אני רוצה לדעת אם ההצעה מקובלת

אליהו (אלי) רביבו:  אני חושב שהיא מאוד מידתית

אריה רימיני: היא לא ברת עבודה

אריה רימיני:  כדי שהמערכת תיבחן ותעשה פיילוט לשביעות רצון הוועדה - - -     

אליהו (אלי) רביבו: גם לשביעות רצונכם

אריה רימיני: בהחלט

אריה רימיני:  אנחנו צריכים לעשות פיילוט שהוא פיילוט שמדמה את העולם האמיתי

אריה רימיני:  זאת אומרת, לא נעצור חשבוניות אבל עם זאת החשבוניות כולן יצטרכו להיות מדווחות כדי שנוכל להריץ את זה דרך המערכות

אריה רימיני:  איך נדע אם המערכת עובדת אם אנחנו נריץ רק חלקי? יש כאן בתי תוכנה שעובדים מולנו

אריה רימיני:  אגב, את רוב ההשקעה הם עושים לא בגלל החשבונית אלא בגלל ה-IPI שאנחנו פותחים להם כדי לדווח לשע"מ

אריה רימיני:  לכן ההשקעה היא אמנם קטנה אבל אנחנו צריכים אותם איתנו

אריה רימיני:  אם אנחנו לא נעשה ניסוי הוא פיילוט רוחבי על כל מדינת ישראל, לא נקבל תשובות אמת ואז גם לא נוכל לתת לכם תשובות אמת

ירון גינדי: אריה, הוא מסכים איתך

ירון גינדי:  הוא רק אומר לך שזה לא תנאי למע"מ

אליהו (אלי) רביבו: אני חושב שיש לי תשובה

אריה רימיני: לא צריך את החשבונית אבל - - -     

ירון גינדי: הוא אומר לך שתעשה איזה פיילוט שאתה רוצה זה לא תנאי לקיזוז המע"מ

ירון גינדי:  זה מה שאומר חבר הכנסת

מירי סביון: אבל לא היה פיילוט

ירון גינדי: מבחינת אריה יש פיילוט

ירון גינדי:  הוועדה אומרת תעשה איזה פיילוט שאתה רוצה, תרוץ על כל החשבוניות שאתה רוצה, אבל שזה לא יהיה תנאי לקיזוז המע"מ

ירון גינדי:  זה מה שהציע חבר הכנסת

קריאה: אז למה לי להיכנס לזה?     

ירון גינדי: מה זאת אומרת למה לי להיכנס לזה? אני אסביר לך למה תיכנס לזה

ירון גינדי:  אתה תחייב את בתי התוכנה

ינון אזולאי: יהיה להם יותר אינטרס להיכנס לזה כביכול בשביל להראות לכם שזה לא מועיל ולהקריס לכם את המערכת

ינון אזולאי:  אם הם לא ייכנסו, אתה תבוא אלינו עם הנתונים ותגיד שהכול עובד והכול טוב

ירון גינדי: המשחק פשוט

ירון גינדי:  תעשה פיילוט, רק שזה לא יחייב את קיזוז המע"מ

ירון גינדי:  זה מה שאומרת הוועדה

ינון אזולאי: כולם ייכנסו

ירון גינדי: על הכול תעשה

ירון גינדי:  מה שאתה רוצה

אריה רימיני: הם מחויבים לבוא דרך המערכת

אריה רימיני:  אני רק לא עוצר

משה גפני: אם מה שאתה אומר נכון, אני מציע שננעל את הישיבה ואני אגיד לך למה

משה גפני:  אני לא מבין בזה, אני לא רואה חשבון ולא יועץ מס, בקושי חבר כנסת

ינון אזולאי: בקושי 30 שנים

משה גפני: אין טעם לדיון הזה מכיוון שאם המשמעות של העניין שאתם – ואני מתפלא על האומץ שלכם, אני לא ראיתי אומץ כזה

משה גפני:  אתם הולכים לגזרה קשה נגד עולם העסקים בישראל - - -      

קריאה: בלי שבדקו

משה גפני: הסכמתם בצדק מבחינתכם, מכיוון שזה תחילת תהליך, לפיילוט

משה גפני:  יכולים להיות נזקים ולכן זה פיילוט

משה גפני:  יכולים להיות נזקים כי אני אבוא ואני ארצה להתחבר למערכת הזאת, לשלוח חשבונית או לא חשוב מה ויתברר שהכול בתקלה

משה גפני:  אם אתם אומרים שאין אפשרות לעשות פיילוט כי לגבי מע"מ הוא צריך את תשעת המספרים האלה, הוא צריך את ההודעה שלכם ואם הוא לא מקבל את זה, ייגרם לו נזק – אז אין פיילוט

משה גפני:  אז יש תחילת תהליך והתהליך הזה הוא תהליך שיפגע בי

משה גפני:  אולי אתם לא צודקים? הרי אתם לא יודעים להגיד לנו היום שזה בטוח מצליח

משה גפני:  יכול להיות שהמערכת לא מצליחה

משה גפני:  אם אתם אומרים שבינתיים לא יקרה לאף אחד כלום, אנחנו זורמים איתכם

משה גפני:  אם זה לא קורה, יש חלקים שזה כבר פועל עכשיו, אני לא בעניין הזה

משה גפני:  אף אחד מאיתנו לא בעניין הזה ואפילו חבר הכנסת הזה לא בעניין

אריה רימיני: אני חושב שלא הובנתי בעניין הזה

אריה רימיני:  היעד שלנו, אנחנו יודעים לאן אנחנו רוצים להגיע

אריה רימיני:  יש כאן עשרות מיליארדים שרצים בהון שחור ואנחנו רוצים לא לאפשר את קיזוז המע"מ בגינם

משה גפני: אני אגיד לך מה אני הבנתי

משה גפני:  אני הבנתי שאתם אנשים חכמים

משה גפני:  אתם אומרים שזה תהליך שלא הצלחנו לעשות אותו כבר כמה שנים ועכשיו יש כאן חברי כנסת שהולכים איתנו

משה גפני:  אתם מתחילים את התהליך - אז עוד שנה, עוד שנתיים, אבל אנחנו בתהליך

משה גפני:  מירי אומרת שאנחנו בחוק

משה גפני:  אם אתם רוצים אותנו על העגלה הזאת שהיא מאוד קשה לנו, זה צריך להיות בכל התהליך הזה, שלא נגרם נזק לאף אחד ושאנחנו צריכים לבחון את זה בסוף הפיילוט

אליהו (אלי) רביבו: שלא נגרם נזק למי שלא מגיע לו שייגרם לו נזק

משה גפני: בלי שאנחנו בוחנים את זה ומחליטים שממשיכים או לא ממשיכים

משה גפני:  אם אתם שאין מציאות כזאת היות והוא מקבל את מה שאתם מאשרים לו ואם הוא לא מקבל את זה, ייגרם לו נזק במע"מ, לא חשוב במה – אנחנו לא על העגלה הזאת

אריה רימיני: כמו שאמרתי, כנראה לא הובנתי בעניין הזה

אריה רימיני:  אמרנו שאנחנו מבינים מה היעד הכללי שלנו

אריה רימיני:  אנחנו מבינים שכדי לעשות את זה, וזה חל על כל מדינת ישראל, יש כאן היקפים משמעותיים שיש להם אתגרים מסוימים והם סיכונים

אריה רימיני:  אתגרים הם סיכונים

אריה רימיני:  כדי להפחית את האתגרים והסיכונים שהחברים כאן דואגים להם כל כך הרבה, אנחנו אומרים בואו נעשה פיילוט וזה פיילוט ממושך של שנה

אריה רימיני:  את המערכת הזאת אני כבר פיתחתי

אריה רימיני:  אני כבר מנסה אותה עכשיו, משפשף אותה, אבל החיים הם יותר חזקים מהכול ועד שלא נשפשף אותה מול עם ישראל - לא נדע את העוצמה עד הסוף

אריה רימיני:  ולכן השנה הזאת היא שנה שלמרות שכואב הלב, רק מתחילים אחרי שנה, אני מאמין שזאת הגישה הנכונה

אריה רימיני:       כדי שנעשה את הבחינה נכון, אנחנו צריכים שבעצם העסקים במדינת ישראל יתחילו לעבוד דרך המערכת הזאת

אריה רימיני:  אנחנו לא נעצור את החשבוניות כי אנחנו אומרים שבתוך השנה הראשונה אין לנו את הזכות

אריה רימיני:  אנחנו נוודא שיהיו לנו במערכות האלה שבמידה ותהיה תקלה, היות ואנחנו מדברים כאן על תשתיות של ענן ודברים כאלה שלא נופלים, בגדול 20 דקות בשנה הם נופלים

קריאה: או ימים שלמים למי שיש עליו התקפת סייבר

ירון גינדי: אריה, תעשה פיילוט

ירון גינדי:  אף אחד לא מונע ממך לעשות פיילוט אבל שהפיילוט הזה לא ימנע ממני לקזז מע"מ

ירון גינדי:  תבדוק את החשודים, תראה שאתה בסדר, תייעל את המערכת שלך, תעשה את כל מה שאתה רוצה

אריה רימיני: מקובל לגמרי

ירון גינדי: זה מה שחברי הכנסת רוצים

ג'ק בלנגה: אם כן, תגידו שאתם מאשרים קיזוז ממס תשומות בלי תשע ספרות

ג'ק בלנגה:  נקדוה

ג'ק בלנגה:  תגידו את זה

ג'ק בלנגה:  כבר שבע פעמים שאלו את אותה שאלה ואתם לא עונים עליה

אליהו (אלי) רביבו: חבר'ה, זה לא שחור או לבן

אליהו (אלי) רביבו:  זה לא נכון

אליהו (אלי) רביבו:  יכולות להיות תשע ספרות ועדיין תהליך הבדיקה, הקצה לזיכוי מע"מ לא יהיה תלוי הבדיקה

אליהו (אלי) רביבו:  זה לא אומר שאם יש, חייב להיות, ואם אין – אז אין בכלל

אליהו (אלי) רביבו:  זה לא נכון

אליהו (אלי) רביבו:  תשע הספרות יינתנו

אליהו (אלי) רביבו:  אני מבקש מכם רק דבר אחד ואני אומר את זה גם לכם וגם לאדוני היושב ראש, אנחנו חלילה וחס לא חושדים בכשרים, שעמיתינו מרשות המיסים יחיו עם תוצאה של תכנון שהיא שונה מהכוונה ומהציפייה

אליהו (אלי) רביבו:  חלילה יראו שבאמת זה לא עובד, זה לא נכון, זה לא מיטיב ולא משיג את המטרות לשמן התוכנית הזאת יוצאת לדרך – ירימו ברקס ויגידו ניסינו, ניסוי וטעייה, לא הלך, להתראות, נחשוב על משהו אחר

אליהו (אלי) רביבו:  אני לא חושד בהם שהם ימשיכו גם כשזה לא טוב

אליהו (אלי) רביבו:  אני אומר שמצד שני זה לא יכול להיות שאו אין מספר או שיש מספר והוא חייב להיות גם עם אירוע מע"מ

אליהו (אלי) רביבו:  הוא יכול לזכות מע"מ גם עם המספר אבל מצד שני חייב להיות מספר כי בלי שיש מספר הם לא יודעים שהם הטמיעו את זה

אליהו (אלי) רביבו:  זה האירוע

קריאה: צודק אבל הם לא מסכימים לזה

אליהו (אלי) רביבו: נראה לי שכבר לזה כולנו מסכימים

אליהו (אלי) רביבו:  אנחנו רק לא מצליחים ללטש את זה בהבנה ובתקשורת בצורה מספיק טובה

אליהו (אלי) רביבו:      עליכם זה מקובל?     

קריאה: לגמרי

אליהו (אלי) רביבו: ועליכם זה מקובל?     

קריאה: כן

אליהו (אלי) רביבו: עכשיו נשאר לנו רק אחד

אליהו (אלי) רביבו:  אדוני היושב ראש, עליך זה מקובל? הנה, אני מסביר

ג'ק בלנגה: לא שמעתי שמירי אומרת כן

יעל נווה: אני רוצה לחזור על מה שאמרת כדי להבין שהבנו כי זה חשוב

קריאה: ירון, אתה צריך את המספר

ירון גינדי: אם הוא כן נתן לי מספר או לא נתן לי מספר, אני מתקזז במע"מ

ירון גינדי:  אם הוא לא הצליח לתת לי מספר, זאת בעיה שלו

משה גפני: אנחנו לא בסיכומים

משה גפני:  אנחנו בדיון

יעל נווה: סגנית בכירה ליועץ המשפטי, רשות המיסים

יעל נווה:  דווקא בגלל הדיון הזה הצידי שנעשה כאן, אני רוצה לחזור על הדברים שנאמרו רק להבין שאנחנו כולנו מיושרים בהצעה של אדוני

יעל נווה:       אנחנו מדברים כאן על שני עולמות, עולם הפיילוט והעולם שהחוק בעזרת השם יהפוך להיות קבוע

אליהו (אלי) רביבו: בהנחה שהפיילוט יוגדר כמוצלח

יעל נווה: כן

יעל נווה:  אנחנו אומרים וגם אריה ניסה להדגיש זה שהפיילוט חייב לשקף מצב אמיתי כדי להגיע למסקנות אמת כי אחרת אנחנו בעצם לא עשינו שום דבר

יעל נווה:  מהבחינה הזאת יש חשיבות שכמה שיותר עוסקים ייכנסו לתוך הפיילוט הזה כי אחרת אם אין כאן חרב לכאורה – אני משתמשת במונח קצת יותר מדי חריף אבל זו הכוונה – אזי אף אחד לא ירצה להיכנס למשהו שעשוי להטיל עליו איזושהי סנקציה

יעל נווה:       אנחנו אומרים שבמסגרת הפיילוט יהיה מספר הקצאה לכולם

יעל נווה:  כולם מקבלים

יעל נווה:  אין עולם של עיכובים

יעל נווה:  עולם העיכובים הוא במודל האמיתי

יעל נווה:  המודל שייכנס לתוקף אחרי הפיילוט

אליהו (אלי) רביבו: זאת הצעתי והיא מקובלת עליהם וגם עליכם

יעל נווה: ברגע שאין עיכובים ויש מספר הקצאה, יש זרימה

יעל נווה:  זאת אומרת, כולם מקבלים

יעל נווה:  יש איזשהו חשש שיהיה איזשהו קושי טכני

יעל נווה:  אנחנו נתגבר עליו

יעל נווה:  כמו שאריה אמר, קשיים טכניים יכולים לקרות גם במצב רגיל של דיווח מקוון

יעל נווה:  עכשיו הזרימה הזאת של מתן מספר הקצאה, משמעות אחת חייבת להיות לה כי אחרת אף אחד לא יתחבר לפיילוט הזה

יעל נווה:  המשמעות היא שכדי לקזז את התשומה, אתה חייב את מספר ההקצאה

קריאה: לא, אני לא מסכים לזה

אליהו (אלי) רביבו: תנו לה לסיים

אליהו (אלי) רביבו:  לכן יש קצר בתקשורת

יעל נווה: אני חוזרת על דברים כדי שכולנו נבין

אליהו (אלי) רביבו: בהנחה שאני והם הבנו אותך, סתרת קצת במשפט האחרון את כל מה שדיברת עליו קודם

אליהו (אלי) רביבו:  כן, יש מספר, אבל מתן המספר הוא לא תנאי לקזז מע"מ

יעל נווה: רגע

יעל נווה:  אני אומרת שאפשר להגיד שזה הדבר היחידי שנדרוש בהקשר הזה של ההקצאה, כאשר אותו מקזז ירצה להשתמש בחשבונית, בעצם לקזז את המס שגלום בה, הוא יצטרך שיהיה עליה מספר הקצאה

ירון גינדי: שמעת חבר הכנסת רביבו? זה סותר את מה שאמרת

יעל נווה: אני רוצה לומר משהו

יעל נווה:  מספר ההקצאה הזה לא מכשיר שום דבר

יעל נווה:  הוא בסך הכול תנאי בשביל לקזז את החשבונית הזאת כי אחרת מה יקרה? למה שהוא יבקש מלכתחילה מספר הקצאה?     

אליהו (אלי) רביבו: גברתי, אנחנו מדברים כרגע על שלב הפיילוט?     

יעל נווה: כן

אליהו (אלי) רביבו: שלב הפיילוט, ברגע שאין חופש בחירה, כל מי שאנחנו קובעים שהוא עולה על הכרכרה הניסיונית שנקראת הפיילוט, מקבל מספר

יעל נווה: בדיוק

קריאה: ואם לא, קונסים אותו?     

אליהו (אלי) רביבו: רגע

אליהו (אלי) רביבו:  תעצרו

אליהו (אלי) רביבו:  אל תכניס לי מקלות בגלגלים

אליהו (אלי) רביבו:  תעצור

אליהו (אלי) רביבו:  אמרנו שאנחנו מגיעים בלב פתוח ובנפש חפצה ולא בשביל לסרבל ולהכשיל

אליהו (אלי) רביבו:  תעצרו רגע

אליהו (אלי) רביבו:  כל מי שאנחנו קובעים שהוא חלק מאותה קבוצת מיקוד שנכנסת לפיילוט, מקבל מספר

אליהו (אלי) רביבו:  זה לא אומר שאם יש את המספר, זה תנאי שרק באמצעותו ניתן לקזז מע"מ

אליהו (אלי) רביבו:  זה מקובל עליכם?     

דובי אמיתי: לא

אליהו (אלי) רביבו: מבחינתי המספר הוא וירטואלי לעניין קיזוז המע"מ, אבל הוא נועד לצורך הרצת המערכות כדי שאתם תאפיינו את העמידה בלחצים

אליהו (אלי) רביבו:  נדמה לי לפעמים שאתה מייצג נרטיב שונה מאשר את מייצגת כי את מייצגת אותו בצד החשבונאי והוא מייצג אותו בצד הדאתה

אליהו (אלי) רביבו:  אני לא צוחק

אליהו (אלי) רביבו:  אני רציני

קריאה: צריך להקצות את המספר

דובי אמיתי: אתה מנסה להסביר כבר חצי שעה שהפיילוט הוא על מנת לבדוק את כל המשמעות הטכנית של המעבר וכל ההחלטות

אליהו (אלי) רביבו: זה השלב הראשון שלו

אליהו (אלי) רביבו:  בלי זה יא אפשר להתקדם

דובי אמיתי: הם רוצים לחייב אותנו וליצור את החזר המע"מ בקבלת המספר

דובי אמיתי:  נקודה

דובי אמיתי:  לא יקרה

אליהו (אלי) רביבו: ברור שאם אנחנו פותחים את זה שכולם מצד אחד מקבלים מספר וכל מי שקיבל מספר גם חייב לבצע את הליך זיכוי המע"מ באמצעותו, משמע כולם, זה אומר שאין פיילוט

יעל נווה: למה? זאת חשבונית

אליהו (אלי) רביבו: לא

אליהו (אלי) רביבו:  תקשיבי

אליהו (אלי) רביבו:  אנחנו, אגב, זה גם אתם, אנחנו לא שונים מכם, אנחנו בסך הכול רוצים להיטיב עם ציבור המשתמשים והמזדכים ומנפיקי החשבוניות ולפני כן למנוע זליגה של כסף שחור לעולם הפשע

קריאה: אם כן, מה תהיה המשמעות של מספר?     

אליהו (אלי) רביבו: מצידו, לראות שהסיסטם שלו עובד כי בינתיים הוא עובד על יבש

משה גפני: תודה

משה גפני:  אני תכף אומר לכם מה הסיכום שלי

משה גפני:  מה שתחליטו, תחליטו

משה גפני:  אבל לפני כן אני רוצה לדעת מה עושים עם החשבוניות הידניות

מירי סביון: החשבוניות הידניות, אני חייבת להתייחס לפני כן ולומר עוד מילה

מירי סביון:  כל מי שעובד עם מערכת דיגיטלית ויהיה מחובר אלינו, מה שחשוב להגיד זה שכאשר המערכת תעבוד, מבחינתו לא יהיה כאן עודף רגולציה

מירי סביון:  מי שיעבוד במערכת מקוונת, זה משהו שצריך לקחת בחשבון, כאשר הוא מפיק חשבונית, התקשורת תהיה מיידית לענן של שע"מ והקצאת המספר תהיה ממש און-ליין בתוך העסקה

מירי סביון:  זה ייעשה בזמן אמת ולכן כל מי שיש לו מערכת ממוחשבת, אין כאן בירוקרטיה עודפת או מזערי לחלוטין

מירי סביון:       כמו שאריה אמר השיח שלנו יהיה עם בתי התוכנה והדברים האלה ייעשו בלי שמי שכותב את החשבונית הוא עושה אותה או מבין אותה יתעכב

מירי סביון:       לגבי המקום שבו כן יש רגולציה והיא נשארת, זה באמת המקום של החשבוניות הידניות

מירי סביון:  בעניין הזה, ואני אומרת שוב ששמענו כאן מהלשכות, גם מלה"ב, שהיעד שצריך להיות של כולנו הוא להעביר את כל העוסקים למערכות דיגיטליות

משה גפני: מה שצריך להיות, אנחנו יודעים אבל אנחנו מדברים על עכשיו

מירי סביון: ההצעה שלהם הייתה מהשקל הראשון

מירי סביון:  ההצעה שלהם הייתה לעבור מהשקל הראשון

מירי סביון:  שמענו את הקולות

מירי סביון:  יש כאן דבר והיפוכו

מירי סביון:  אנחנו לא חושבים שנכון כרגע להכניס ולכן לא הכנסנו את השקל הראשון

מירי סביון:  אנחנו מדברים בשנים הראשונות אם העסקה בסדר גודל של נניח 18,000 שקלים - - -     

משה גפני: 25,000 שקלים

מירי סביון: אנחנו נגיד 18,000 שקלים ואתם תגידו מה שתגידו

מירי סביון:  נניח 18,000 שקלים

מירי סביון:  במקרים האלה, כאשר מדובר - שוב, אנחנו מעריכים שלא מדובר כאן על כמויות מאוד גדולות

מירי סביון:  היום אין לנו נתונים ואנחנו לא יכולים להגיד כמה מתוך הכמויות הן ידניות

מירי סביון:  אנחנו כן יכולים להגיד שמרבית העסקים, בוודאי אלה שיש להם מחזורים גדולים ועסקאות גדולות, מרביתם עובדים בצורה מקוונת ואנחנו חושבים שזה נכון מכל הבחינות שבעולם

משה גפני: מה עם החשבוניות הידניות?      

מירי סביון: הם יעבדו כפי שאמרנו

מירי סביון:  תהיה להם אפליקציה שלהם

משה גפני: את יכולה להסביר?     

אליהו (אלי) רביבו: היא אומרת שמי שמנהל עסק שהיקף העסקאות שלו פר עסקה הוא לפחות 5,000 שקלים, אם אין לו מחשב – יהיה לו טלפון חכם

אליהו (אלי) רביבו:  סבירות הדעת להניח שמי שמנהל עסקאות כאשר פר עסקה הסכום הוא לפחות 5,000 שקלים, הוא לא מסתפק בטלפון כשר בגלל עולם המושגים שלו

ינון אזולאי: זה לא קשור

אליהו (אלי) רביבו: טלפון חכם

אליהו (אלי) רביבו:  בסדר? אם יש לו חשבונית ידנית, הוא יצטרך להיעזר באפליקציה

אליהו (אלי) רביבו:  האפליקציה נשלטת או על ידי מחשב או על ידי טלפון חכם

אליהו (אלי) רביבו:  אל תבלבלו אותי

משה גפני: ירון, אתה יכול להסביר? מה הם המקרים בהם משתמשים בחשבונית ידנית ולא משתמשים במחשב או בפלאפון?     

דובי אמיתי: יש תקלה, יש לו חשבונית ידנית

קריאה: רוב האינסטלטורים

דובי אמיתי: כל נותני השירותים

אליהו (אלי) רביבו: הזמנת אינסטלטור לתקן לך ברז, הוא לא גובה 5,000 שקלים פלוס מע"מ

משה גפני: אני מתייעץ איתכם בדברים המקצועיים

ירון גינדי: אני אסביר את זה

משה גפני: אליהו, אתה מכיר דברים יותר ממני

משה גפני:  אני לא

משה גפני:  אני מתייעץ איתם

משה גפני:  אני שואל מה קורה, מתי בן אדם שעוסק בעיסוק שעליו אנחנו מדברים משתמש בחשבונית ידנית ומה הפתרון שאפשר לעשות במקרה הזה

ירון גינדי: ראשית, יש המון מקצועות שמשתמשים בחשבוניות ידניות

ירון גינדי:  גם נהג המונית שנותן למשרד שלי פעם בחודש חשבונית על סך 6,000 שקלים עבור השירותים, משתמש בחשבונית ידנית

ירון גינדי:  גם האינסטלטור, גם קבלן המיזוג

ירון גינדי:  יש המון עסקים בישראל שמשתמשים בחשבוניות ידניות

ירון גינדי:  אם נפטור כאן את החשבון הידני, עלינו מדרגה וזה בעצם שורש הבעיה

ירון גינדי:  על הסף אנחנו מסכימים אבל אנחנו לא מסכימים על הדרך

ירון גינדי:  אם כן, בואו נדבר על הידניות

ירון גינדי:      אני הגעתי אליך עם חשבונית ידנית, הוצאתי לך חשבונית על 30 אלף שקלים, אתה אומר לי תן לי תשע ספרות

ירון גינדי:  אני אומר לך שאני לא יודע עכשיו להיכנס מכאן לאפליקציה, יש לי טלפון חכם, מנהלת החשבונות שלי תוציא לך

משה גפני: מה אתה מציע?     

ירון גינדי: אני מציע שיהיה מסלול ירוק לכל מי שיש לו חשבוניות ידניות

ירון גינדי:  כבוד חבר הכנסת רביבו, חשוב לי שתשמע אותי בבקשה

ירון גינדי:  אני מציע שיהיה מסלול ירוק

משה גפני: אלה שעושים חשבונות פיקטיביים יעשו את זה בחשבונית ידנית

ירון גינדי: עוד יותר

אליהו (אלי) רביבו: ואז למי יהיה אינטרס לעבור לדיגיטלי? אנחנו נראה את בתי הדפוס כל היום מדפיסים חשבוניות ידניות כמו בשנות ה-70

ירון גינדי: בוא נבין מה אומר המסלול הירוק

ירון גינדי:  לא בטוח שייתנו לי את המסלול הירוק

ירון גינדי:  מסלול ירוק אומר שבא ירון גינדי, פנה לרשות המיסים, אמר להם שאני רוצה לקבל מראש מספרי הקצאה כדי שאני לא אוכל להוציא כל פעם חשבונית וכדי שאם לא הוצאתי את תשע הספרות האלה ידנית, מישהו יתחיל לרדוף אחרי

ירון גינדי:  כל היום בתוך המשק, כל אחד ירדוף אחרי השני בשביל שייתן לו תשע ספרות בשביל שנוכל לקזז

ירון גינדי:  אני מציע מסלול ירוק

ירון גינדי:  באתי למסלול הירוק, אמרתי שהנה אני, אתם מכירים אותי, אני עשר שנים, 15 שנים, 20 שנים פה, תבדקו אותי ותראו שאני כשר, תראו שאני בסדר, ותנו לי מספרי הקצאה, תנו לי אפילו, כמו שרועי אמר, פנקס כזה ולי יהיה קדימה בלי שאני אצטרך כל יום מחדש להוציא חשבונית

אליהו (אלי) רביבו: גברת סביון, את יודעת להתייחס להצעה הזאת?     

מירי סביון: אני אתייחס

מירי סביון:  אחד, זה מודל אחר

מירי סביון:  אני כן מזכירה שגם מי שיצטרך לעשות את זה, כדי להיכנס אלינו הוא בעצם יצטרך להיכנס או לאפליקציה או להתחבר

אליהו (אלי) רביבו: לא כל יום

ירון גינדי: פעם בשנה

ירון גינדי:  פעם בשלוש שנים

מירי סביון: להיפך, הרבה יותר

מירי סביון:  אבל הוא יצטרך

מירי סביון:  השאלה מה הייתה הטענה

מירי סביון:  הטענה הייתה שמישהו שאין לו נגישות אולי לאמצעים האלה, אז מי שאין לו נגישות לאמצעים האלה ולהגיע אלי למספר הקצאה, כנראה גם אין לו נגישות לקבל את הפנקס הזה

מירי סביון:  אנחנו מדברים כאן על מודל אחר ושוב, זה הבדל

ירון גינדי: אבל זה פעם בשנתיים

ירון גינדי:  זה פעם בשנה

מירי סביון: זה מודל אחר לחלוטין

מירי סביון:  רגע

מירי סביון:  כל המודל הזה שאנחנו מדברים עליו הוא מודל של מניעה

מירי סביון:  הוא מודל שבא ואומר אני במועד שבו הולכת לקרות עסקה שהיא פיקציה, הולכים להוציא חשבונית פיקטיבית, אני מודיעה תעצרו אותה ואני לא מקבלת את החשבונית

מירי סביון:  המודל הזה הוא כבר מודל אחר לגמרי והוא אומר את תדפיסי לו וירטואלית את פנקס החשבוניות ותניחי שזה יהיה בסדר כי את מכירה אותו

מירי סביון:  אנחנו מדברים כאן על משהו אחר ומערבבים שני דברים שונים

מירי סביון:  ממילא אני מחייבת אותו להתחבר למערכות

מירי סביון:      הערכה שלנו היא שמאחר שממילא מדובר בפתרון טכנולוגי שיחייב את אותו עוסק להתחבר אלי דרך המכשיר הנייד שלו או דרך המחשב, אנחנו מניחים שמי שעושה הרבה מאוד עסקאות בסכומים גבוהים, ממילא נמצא היום במערכות ממוחשבות

מירי סביון:  אותם אלה, נניח, נהג המונית שפעם בחודש צריך להוציא לירון חשבונית על סך 6,000 שקלים, הוא פעם בחודש ייכנס למערכת דרך האפליקציה ויקבל את מספר ההקצאה

מירי סביון:  זה לא נראה לי יותר מסובך מאשר להיכנס ולהקליד את אותה חשבונית בפנקס שנתתי לו קודם

מירי סביון:  אין הבדל במורכבות

מירי סביון:  אנחנו שומרים על המודל ומי שיש לו הרבה מאוד חשבוניות כאלה בסכומים גבוהים, גם אתה אמרת שאלה כנראה עסקים יותר מורכבים ומן הסתם אנחנו היינו רוצים שהעסקים יתקדמו ויעברו למערכות דיגיטליות

ירון גינדי: אם אין לזה פתרון, זאת ממש פגיעה בציבור כי מה יקרה בסוף? אני אוציא לו את החשבונית - - -     

משה גפני: ירון, אני שומר על סבלנות הרבה זמן וזה בניגוד לאופי שלי

משה גפני:  אני מבקש שאתם תשבו, תשבו גם איתם, תשבו עם היועצת המשפטית כדי לראות אם אתם יכולים להגיע לאיזה ניסוח

משה גפני:  אני אגיד לכם מה העקרונות שאמר חבר הכנסת אליהו רביבו ואני מקבל אותם

משה גפני:  אני לא בטוח שאני מצביע בעד אבל אני מקבל את העיקרון

משה גפני:      העיקרון הוא שהעסקים לא ייפגעו

משה גפני:  העיקרון הוא שאנחנו עושים פיילוט ארוך

משה גפני:  לא מתחילים עכשיו

משה גפני:  הם צריכים להתחיל להכין את זה

משה גפני:  אנחנו מתחילים ב-2024 ובשנת 2024 יהיה פיילוט ואתם תנסחו את זה באופן כזה שעד סוף 2024 אין השלכה לפיילוט, לא על מע"מ ולא על איזשהו נושא שצריך להיות מתי שיש את הקבע בתוכנית הזאת

משה גפני:  אף אחד לא נפגע בשום מקרה ובשום צורה

משה גפני:  אם מישהו נפגע, אני לא נבחרתי לכנסת כדי לפגוע באנשים

משה גפני:  זה בדיוק אותו אחד שאין לו שום קשר לא למאפיה ולא להון השחור אלא הוא מביא פרנסה לילדים שלו

משה גפני:  זה צריך להיות מוסכם וברור שזה לא קורה

משה גפני:      זה ברור ומוסכם שאחרי שמסתיים הפיילוט ואתם בודקים את עצמכם והשר שלכם בודק את עצמו והוא אומר שהכול בסדר, אתם באים לכאן ואתם אומרים לנו שבדקתם, עשיתם פיילוט לפי החוק, בדקתם את הדברים האלה והכול בסדר, אנחנו יכולים ללכת להוראת קבע, אנחנו יכולים ללכת לתהליך שהוא יהיה תהליך קבוע

ינון אזולאי: שזה בהוראת שעה

משה גפני: רגע

משה גפני:  אני לא יודע

ינון אזולאי: אתה אומר שאתה הולך להוראת קבע

ינון אזולאי:  כלומר, אנחנו כרגע מדברים על הוראת שעה

משה גפני: אני לא מבין בניסוחים המשפטיים

ינון אזולאי: אני מדבר על הזמני

משה גפני: והמציאות היא כזאת שאנחנו, אחרי שאנחנו שומעים אתכם ושומעים אותם, בודקים את הדברים כמו שאנחנו נוהגים לעשות תמיד ואנחנו מגיעים למסקנה שהכול בסדר, אפשר ללכת לתהליך הזה ואז אנחנו מצביעים ומאשרים את התוכנית שהיא הופכת להיות תוכנית קבועה

משה גפני:  תכף נראה לגבי הסכום

משה גפני:       אם אנחנו מוצאים שזה לא בסדר וזה לא בסדר או בגלל שטכנית זה לא עובד או בגלל ששמענו תלונות ובדקנו אותן, שזה לא בסדר מבחינת העוסקים השונים או שזה לא בסדר בגלל שזה גורם לקריסת מערכות, אפילו שזה עובד בסדר, אבל המערכות קורסות והתפקיד שלנו הוא לשמור על העסקים וכל עוד אנחנו לא מאשרים – אין חוק

משה גפני:  יש חוק שאומר שיש לנו את היכולת לאשר או לא לאשר, כמו בכל דבר שצריך לבוא לוועדת הכספים

משה גפני:  זה צריך להיות בסוף שנת 2024 לפחות וזה יכול להיות גם אחרי כן

משה גפני:  אם זה לא מצליח או שיש עדיין בעיות, אתם יכולים לבוא לכאן גם ב-2027, אם אתם רואים שזה לא מצליח

דובי אמיתי: למה לא להגיע איתם להסכמה ללכת – בינינו לבינם – על פיילוט? למה אני צריך עכשיו כאן? הסכמה על פיילוט שנבנה אותו ביחד

אליהו (אלי) רביבו: ההסכמה תהיה ביניכם

דובי אמיתי: אני אומר שאנחנו נגיע להסכמה

אליהו (אלי) רביבו: ההסכמה תהיה ביניכם

אליהו (אלי) רביבו:  היא תעוגן כאן

משה גפני: אני הבנתי

משה גפני:  אני מבקש, הכדור הוא בידיים שלכם

משה גפני:  אתם יכולים לקבל הצעה כזאת או כל הצעה אחרת אבל העיקרון הוא עיקרון כזה

משה גפני:  אני בטוח שכתבתם 5,000 כדי שנגיע ל-25,000

משה גפני:  אני מדבר על 25,000

משה גפני:  אני מבקש שתדברו איתם

משה גפני:  אותו דבר לגבי הנושא של החשבוניות הידניות

משה גפני:  אני לא יכול להזניח אותם

משה גפני:  זה חלק מהבעיה

משה גפני:  אני יודע שאנשים נותנים חשבוניות ידניות

משה גפני:  אני לא מפקיר אתם וגם אתם לא צריכים להפקיר אותם

משה גפני:  צריך לשמור על האנשים האלה ולהגיע להסכמה

משה גפני:  אם אתם מגיעים להסכמה עם דובי אמיתי שאתם עושים את זה בלי החוק, גם טוב

משה גפני:  תבורכו

משה גפני:  אני לא אוהב חוק כזה

משה גפני:  כשאני למדתי בכולל ואמרו לי ללכת לכנסת, לא חשבתי שאני אעשה חוק

אליהו (אלי) רביבו: בעקבות מה שאמרת, יתרגמו אותך עכשיו לא נכון

אליהו (אלי) רביבו:  לא לזה התכוונת

אליהו (אלי) רביבו:  מה שאמר יושב ראש הוועדה, הוא מזמין אתכם לשבת ביחד בפן המקצועי, המעשי והאנושי

משה גפני: זה נכון

אליהו (אלי) רביבו: אני מנדב לטובת העניין את יועץ החקיקה שלי שהוא משפטן וכלכלן, שיהיה חלק מהצוות

אליהו (אלי) רביבו:  אני אומר לכם שלנוכחות שלו יש עוד סיבה ואני עושה איתכם גם גילוי נאות

אליהו (אלי) רביבו:  אני לא בכיס של אף אחד

אליהו (אלי) רביבו:  אף אחד מאיתנו לא בכיס של אף אחד, לא משלכם ולא משלכם

אליהו (אלי) רביבו:  אם אני אזהה שמי מהצדדים הכניס עזים בשביל להפיל את התוכנית, הוא הפסיד את האצבע שלי ואני אשמיע את קולי נגד כל קול שלו

ינון אזולאי: אתה מזכיר את נשיא המדינה עם הרפורמה המשפטית

דובי אמיתי: אני רוצה להגיד לך משהו לגילוי הנאות

דובי אמיתי:  אני יושב עם רועי כהן ועם גינדי בישיבות עם מירי סביון ותאמינו לי שאנחנו נילחם בהון השחור כי אנחנו מאמינים שיש מיליארדים בהון השחור ואנחנו רוצים להילחם אבל אנחנו לא רוצים לפגוע בעסקים שלנו

דובי אמיתי:  על זה נמצא את הפתרון איתם

משה גפני: תודה

משה גפני:  אתם חייבים תשובה לחבר הכנסת ינון אזולאי

משה גפני:  הוא שאל למה אתם לא נלחמים בהון השחור

ינון אזולאי: היא אמרה שהם לא יכולים להגיע לכל מי שיש לו 

מירי סביון:  התייחסתי בתשובה כללית

מירי סביון:  לגבי המקרים או המקרה - - -     

ינון אזולאי: זה לא מקרה ספציפי

ינון אזולאי:  אגב, יש את זה בעבודות עפר

ינון אזולאי:  מכירה את הסיפור עם עבודות עפר?     

מירי סביון:  מכירה בחלקים

מירי סביון:  רשות המיסים נלחמת בהון השחור ואנחנו עושים הרבה מאוד גם מבצעים, גם רק רשות המיסים, גם בצוותים משותפים יחד עם כוחות אכיפה אחרים כמו המשטרה וגורמים נוספים

מירי סביון:  מגיעים למקומות מאוד קשים בכל רחבי הארץ, גם בענפים שציינת

מירי סביון:  אני כן חייבת לציין ולהזכיר לכולנו בהקשר של החקיקה הזאת שצריך לזכור – כבוד היושב ראש, אולי זה מה שישכנע אותך - שאחד הדברים שנותנים דלק לתופעה הזאת, אלה הן החשבוניות הפיקטיביות

מירי סביון:  זאת אומרת, חלק גדול מהארגונים שמפיקים ומקזזים חשבוניות פיקטיביות, אלה בדיוק הגורמים האלה, גם חשבוניות פיקטיביות וגם עושים עבירות אחרות

ינון אזולאי: הם מקבלים חשבוניות רגילות לכל דבר כשמזדכים עליהן

מירי סביון: גם

ינון אזולאי: אפשר להגיד לי לא עם הראש אבל אני אומר לך כן

קריאה: אם לא ניתן שירות שמירה ונותנים על שמירה, זה פיקטיבי

ינון אזולאי: זה גם הגיע אליהם ולא עושים את זה

מירי סביון: לא אמרנו שלא עושים

ינון אזולאי: זה הכי פיקטיבי

ינון אזולאי:  על זה צריכה להיות המלחמה

ינון אזולאי:  הוא גונב לך בלבן, הוא פושע בלבן, אותו אתה צריך לתפוס וזה לפני הכול

ינון אזולאי:  אני בעד לתפוס גם את החשבוניות הפיקטיביות

קריאה:  הוא ברח

ינון אזולאי: לא

ינון אזולאי:  הוא לא ברח

ינון אזולאי:  כל חודש הוא מוציא חשבונית

ינון אזולאי:  אתה תראה שעד היום הוא ממשיך להוציא לו חשבונית

ינון אזולאי:  לך לאזורי התעשייה בדרום ואתה תראה שכולם עובדים ככה

ינון אזולאי:  אתם מפחדים לגשת אליהם

ינון אזולאי:  שימו את זה על השולחן

מירי סביון: לא

ינון אזולאי: מפחדים לגשת אליהם

ינון אזולאי:  אל תספרו לי סיפורים

ינון אזולאי:  אתם מפחדים ובצדק, כי הם עבריינים, כי הם פושעים, הם מסתובבים עם נשק ואתם מפחדים וגם המשטרה מפחדת לגעת בהם

מירי סביון: יש כאן עירוב

מירי סביון:  היכן שאפשר יש פעילות

מירי סביון:  אמרתי שאנחנו לא בכל מקום

מירי סביון:  דבר שני

מירי סביון:  כשדיברנו קודם על ההבדל בין המודל הזה לדברים אחרים, זה בדיוק ההבדל בין אכיפה לבין מניעה

מירי סביון:  מניעה לא מאפשרת מלכתחילה את קיום הפשע

מירי סביון:  כאשר הפשע מתקיים וצריך לרדוף אחריו, זה נהיה הרבה יותר מורכב וקשה

מירי סביון:  המודל הזה מונע

ינון אזולאי: אבל המניעה הייתה צריכה להיות לפני שאתם צריכים להגיע לאכיפה

ינון אזולאי:  אני מסכים איתך

מירי סביון: אז תעזרו לנו למנוע את החשבוניות

ינון אזולאי: אני עוזר לכם

ינון אזולאי:  כל פעם שאתם באים לכאן, אתם מבקשים שנעזור ומביאים עוד משהו על משהו על משהו ולפני שאתם מתקנים את הקודם

ינון אזולאי:  בדיון הקודם סיפרתי לכם את הסיפור על הממיסים

ינון אזולאי:  גם זה באתם עם מלחמה בהון השחור

ינון אזולאי:  בסדר, מלחמה בהון השחור, היינו אתכם, הסכמנו, לא הסכמנו, בסוף הייתה הצבעה על זה

ינון אזולאי:  בסוף באתם לכאן ואמרתם שצריכים לתקן

ינון אזולאי:  הבאתם תיקון? לא הבאתם

ינון אזולאי:  כלומר, אתם כל פעם באים לשים לנו איזה טלאי על טלאי

ינון אזולאי:  אנחנו בעד מלחמה בהון השחור

ינון אזולאי:  נקודה

ינון אזולאי:  אני לא חושב שיש כאן מישהו שהוא לא בעד אבל הסיפור להביא לנו את זה ובינתיים אל הדרך לפגוע באנשים ישרים, לא

מירי סביון: לא פוגעים

ינון אזולאי: כן, כן

ג'ק בלנגה: מירי, זה נכון

ינון אזולאי: אני יכול לספר לכם סיפורים שלחלקם את מודעת כאשר באים ומשתמשים במה שעשיתם בתקנות, גם של הממיסים

ינון אזולאי:  אתם יודעים בדיוק כמה אנשים ישרים מפסידים על הדרך כי אחרת לא הייתם מביאים את התיקון

ינון אזולאי:  עוד לא הבאתם אבל אמרתם שתביאו

ינון אזולאי:  לכן גם כאן אני אומר שזאת לא חכמה

ינון אזולאי:  זה שצריך למנוע בצורה הכי ברורה שיש, ודאי, אבל אי אפשר להגיד שאנחנו לא מסוגלים למנוע, אנחנו לא מסוגלים לטפל באכיפה, אנחנו מטפלים במניעה

ינון אזולאי:  אולי הפתרון הוא להעביר גם את רשות המיסים לבן גביר

ינון אזולאי:  בן גביר ייקח גם את רשות המיסים

יעל נווה: אני רוצה להגיד לך משהו על אכיפה דווקא כמי שרואה את תיקי בית המשפט, מטפלת בהם ורואה כמעט את כל תיקי החשבוניות הפיקטיביות ברמה האזרחית שעוברים דרכי

יעל נווה:  אני רוצה להגיד לך את הסיפור העצוב של האכיפה

יעל נווה:  ברגע שאנחנו מגיעים לבית משפט, הגענו אליו, אתה אומר למה לא הגענו - הגענו, אנחנו מגיעים והם הקדימו אותנו כי עד שהגענו אליהם כבר אותם אנשי קש התפזרו ואתה לא מגיע לשם

יעל נווה:  זאת אומרת, אתה משקיע משאבים, פרקליטות, יועצים משפטיים, בית משפט, ובסוף אתה מגיע לפסק דין ואין לך ממה להיפרע

יעל נווה:  לכן תמיד אנחנו נפסיד ונהיה צעד אחד אחריהם ככל שאנחנו נגיע לאכיפה

יעל נווה:  אם אנחנו נגיע למניעה, אז שם חסכת את הכסף

ג'ק בלנגה: אני רוצה לחזק דווקא אותו

ג'ק בלנגה:  מה שהיה עם וולט, זאת דוגמה שיכולתם לעצור בזמן אבל אתם עצמתם עיניים ונתתם לכל העובדים לרוץ ולעבוד בחשבוניות פיקטיביות

ג'ק בלנגה:  אתמול פרסמתם איבוד של עשרות מיליוני שקלים בגלל האירוע הזה

ג'ק בלנגה:  כולם ראו את האירוע הזה ואתם ישבתם והסתכלתם מהצד

קריאה: כשאנחנו ראינו, טיפלנו

ג'ק בלנגה: זה בדיוק האירוע הזה

יעל נווה: אתה שואל למה אנחנו לא מגיעים לתיק כזה או אחר

ג'ק בלנגה: לא

ג'ק בלנגה:  לא אמרתי את זה

ג'ק בלנגה:  וולט

ינון אזולאי: זה כמו שתגידי לי למה את לא מגיעה לתיק של חברת השמירה באופקים ולמה את לא מגיעה לעבודות עפר באשקלון

ינון אזולאי:  כאשר מצטברים המקרים את מבינה שאין כאן טיפול כמו שצריך, טיפול אמיתי בהון השחור

ינון אזולאי:  יש כאן טיפול בעצמאים ויש כאן טיפול בעם ישראל האזרחים

ינון אזולאי:  כדי למנוע יש כאן טיפול בכל האנשים הישרים

ינון אזולאי:  בשביל לטפל בעבריינים ובפושעים האלה, אין טיפול כי המדינה מפחדת, כי אתם מפחדים, כי המשטרה מפחדת

ינון אזולאי:  אנחנו יודעים את זה

ינון אזולאי:       לפני חודש וחצי ברהט היה סיפור

ינון אזולאי:  את רואה סרטון בו שתי חמולות זורקות אחת על השנייה מגרפות, מעדרים וזיקוקים

ינון אזולאי:  המשטרה עומדת שם, מניעה את הרכב, היא רואה, נוסעת

ינון אזולאי:  למה? למה זה קורה? כי מפחדים

ינון אזולאי:  אני לא בא לדון את אותם שוטרים ולא בא לדון את אותם פקחים שלכם אבל פה זאת לא הסיבה להטיל

ינון אזולאי:  אנחנו צריכים להילחם בהון השחור, גם במניעה וגם באכיפה

יעל נווה: מקובל

יעל נווה:  נכון

ינון אזולאי: אני מסכים איתך אבל גם כשעושים במניעה, וכמו שעשינו בממיסים, ואני על פעם מביא לך כדוגמה אותם כי שם היו טעויות, אני אומר שאני מסכים אבל באים ואומרים לך בואי נביא את כל החוק

ינון אזולאי:  אמרנו לך, אנחנו עוזרים לרשות המיסים כי אנחנו מאמינים בזה, בואי נביא את כל החוק בכללותו ונקבע יעדים לפיהם הולכים מיום אחרי התקציב שמתחיל ואם בסופו של דבר הם לא יסכימו לכל, לא קרה כלום, זה בסדר

ינון אזולאי:  זגם אם אתם לא תסכימו לכל, לא קרה כלום, זה בסדר

ינון אזולאי:  נביא את זה לכאן ונצביע והחוק כולו יעבור

ינון אזולאי:  אבל לא בצורה כזאת שבאים ואנשים נפגעים בדרך

ינון אזולאי:  על זה אני מדבר

ינון אזולאי:  מירי, נראה לך שאני לא רוצה את זה? אני רוצה את זה אבל בואו נחשוב על הצד השני

דובי אמיתי:  בלי קשר לזה שננסה להגיע להסכמות במובן הזה של החשבונית, כן פיילוט או לא פיילוט, מה הוא כולל, הם הוא מחייב או לא מחייב, אני אומר לך כאן לפרוטוקול שאנחנו מוכנים להעמיד צוות מאיתנו יחד עם צוות שלך

דובי אמיתי:  ירון, תקשיב טוב

דובי אמיתי:  מוכנים להעמיד צוות שיעזור לכם לחשוב נכון איך באמת נלחמים בהון השחור ולא בשלב המאוחר כשאחר כך אין מה לעשות אלא בשלב המקדים

דובי אמיתי:  יש לנו המון פתרונות וכדאי לכם לשבת איתנו

משה גפני: תודה רבה

משה גפני:  כפי שאמרתי קודם, אם אתם מקבלים את ההצעה הזאת, אני אברך על כך

משה גפני:  אם אתם מגיעים להסכמה איתם, גם זה מבחינתי תהליך מבורך

משה גפני:  אם אנחנו הולכים עלה חקיקה, אני מבקש את כל הדברים האלה שדיברנו עליהם, אני מבקש שתשבי איתם, תשבו איתם, תשבו עם היועצת המשפטית

משה גפני:      אני מודה לכם על הסבלנות שהייתה לכם אלי ואני מודה לעצמי על הסבלנות שלי אלי

משה גפני:      תודה רבה